Flammeg Karib - Wikipedia\nGenad : Phoenicopterus\nFlammeg Amerika (Phoenicopterus ruber), anvet Flammeg Karib betek ma voe kavet hiniennoù en Inizi Galápagos, zo un evn hirc'harek kar d'ar Flammeg boutin (Phoenicopterus roseus) ha da Flammeg Chile (Phoenicopterus chilensis). Ar Flammeg nemetañ a zo annezour e Norzhamerika eo.\nDa isspesad ar Flammeg boutin e veze lakaet, met de ziouer a brouenn sonn ez eo bet kemmet e statud gant kevredigezhioù evnoniourien er Rouantelezh-Unanet hag en SUA.\nKlopenn ur flammeg Karib.\nVioù Phoenicopterus ruber\nUl labous bras arruz-roz e bluñv eo Phoenicopterus ruber. Bihanoc'h eo Flammeg Amerika eget ar Flammeg boutin, met ar brasañ Flammeg a gaver en Amerika eo. Etre 1,20 ha 1,45 m eo o ment ; 2,8 kg a bouez keitat zo er pared, ha 2,2 kg er parezed. Rozeo pluñv al labous, flammoc'h eget hini ar Flammeg boutin. Ruz eo gorre an eskell, ha du ar pluñvennoù dindan. Gwenn ha roz ivez eo ar pigos, du ar vegenn anezhañ. Roz penn-da-benn eo an divhar.\nStabil e vez ar c'houbladoù pa vezont o sevel un neizh, o c'horiñ hag o prederiañ ar ploged, met alies e c'hoarvez embaradur a-vaez d'ar c'houblad.\nAr pared a voulc'h al lez, hogen ar parezed a vez mestrezed war an darvoudoù. Pa vez-hi dedennet gant an embarañ e kerzh davit ar par ha mar bez hennezh a-du e kerzh ganti. Kempred e vez o c'herzhed betek ma vez torret gant unan eus an daou labous. Pa vez skañv al lez e kerzhont gorrek gant o fennoù savet, ha pa zeu siriusoc'h e kerzhont buan gant o fennoù izelaet evel pa vijent o tebriñ. Echu eo al lez pa dro ul labous hep bezañ heuliet gant egile : sevel o fennoù a ra an daou labous neuze, digempred ha gorrek e teu o fiñvadennoù. Mard asant ar barez d'an embarañ e paouez da kerzhout hag en em ginnig d'ar par.\nDibaot a wech e voulc'h ar c'houbladoù kozh ul lez ; alies e chomont en o sav o kousket pe o tebriñ kichen-ha-kichen.\nEvel an holl Flammed e tozv vioù gwenn war ur grugell fank ha drailhoù plant etre miz Mae ha miz Eost ; etre 28 ha 32 zevezh e pad ar goriñ. Koulz ar par hag ar barez a ra war-dro ar ploged, a zo gwenn o marblev pa zigloront a-rak ma kreskfe pluñv gris warno.\nIngalet e vez an amzer etre ar par hag ar barez pa reont war-dro ar vioù\nUnan eus al laboused a vev ar pellañ eo Flammeg Amerika, pa c'hell bevañ betek 40 bloaz.\nLec'hidtrigat eo al labous, da lavarout eo e kav e voued el lec'hid : larvenned-dour ha chevr a dapont dre silañ an dour gant o figos kromm.\nEvel ar spesadoù Flammeged all e c'hall Phoenicopterus ruber bezañ tremeniat war hedoù bihan pa vez bet kemmet o endro boas, pa gresk live an dourioù peurliesañ rak ne c'hallont mui kavout o boued. Ned eont ket gwall bell, met gouest int da nijal war yun.\nBevañ a ra pergen Mor Karib hag Inizi Galápagos\n██ Phoenicopterus ruber\nHervez an evnoniourien e vez renket ar Flammeg Amerikan en urzhiadPhoenicopteriformes.\n(en) Avibase - The World Bird Database\nAdtapet diwar « https://br.wikipedia.org/w/index.php?title=Flammeg_Karib&oldid=1928059 »\nKemm diwezhañ d'an 2 Gen 2022 da 17:46\nKemmoù diwezhañ degaset d'ar bajenn-mañ d'an 2 Gen 2022, da 17:46.


(Adkaset eus Alpes-Maritimes)\n1 086 219 ann. (2018)\nAlpoù-an-Arvor, Alpes Maritimes e galleg hag ent-ofisiel, Aups Maritims pe Alps Maritims en okitaneg, a zo un departamant e gevred Bro-C'hall war ribl ar Mor Kreizdouarel, ha sko ouzh an harzoù gant Italia. Nisa eo ar pennlec'h anezhañ.\nKrouet e oa bet e 1792 pa deuas armeoù ar Republik c'hall nevez e kontelezh Nisa. Pa voe diskaret an impalaer e voe roet en-dro da Rouantelezh Sardigna. Adsavet e voe an departamant e 1860 pa voe roet kontelezh Nisa d'an Impalaeriezh C'hall gant roue Italia, evel trugarekadenn d'ar skoazell roet e brezel an unvanidigezh pe brezel ar Risorgimento.\nAdtapet diwar « https://br.wikipedia.org/w/index.php?title=Alpoù-an-Arvor&oldid=1863276 »\nKemmoù diwezhañ degaset d'ar bajenn-mañ d'an 14 Gen 2020, da 21:49.


Journal de Renaud Camus, vendredi 26 décembre 2014\ncréée le dimanche 28 décembre 2014, 0 h 37\nmodifiée le dimanche 28 décembre 2014, 1 h 42Vendredi 26 décembre 2014, minuit vingt. Jadis on avait le temps de souffler un peu, à la télévision, entre le bourrage de ~~~~~~ ~~~~~~~~~~~~~ ~~~ ~~~~~~~~~ ~~~ ~~~~~~~~~, ~~~~~~’~~ ~~~~~, ~~~ ~~~ ~~~~~~~~~~~ ~~~~~~~~~ ~~~ ~~~~~~~ des soldes, en ~~~~~~~~. ~~~~~ ~~~~ ~~~~~~ ~~~~~ ~~~~~~~~, ~~~ ~~~~~~ ~~~~~~~ ~~~~~~~~ ~~~~~~~~~~~~~~ ~~~~ ~~~~~~~~~~ ~~~~~~~~~~ ~~~ ~~~~~~~~~~~ ~~~~ retours, ~~~~ ~~~~~~~~ ~~~~~~~~~~ ~~~ ~~~~~~~~~, ~~~ ~~~~~~~~~ ~~~~ ~~~~~~~~~. Ce qui m’étonne ~~~ ~~~~~ ~~~ ~~~~~ ~~~~ ~~~~~ ~~~~ ~~~~~~~~~~ ~~~~~~~~~~~~~~~, ~~ ~~~ ~~~~~~~~~~~, ~~~’~~~~ ~~~~~~~~~~ ~~~ ~~~~~~~ ~~~~~ ~~~~~~ ~~~’~~~~ ~~~ ~~~~~~~~~ ~~~~~~~~~, ~~~ ~~~ ~~~~~~~~ ~~~~~ — ceux qui l’ont ~~~~~~~ ~~’~~~~ ~~~~~ ~~~~ ~~~ ~~~~~~, ~~~~ ~~~ ~~~~~ ~~~~ ~~~~~ ~~~ ~~~~~~~~~ ~~~~~ ? ~~~ ~~~~~ ~~~~ ~~~~~~~~~ ~~~~~-~~~~ ~~~~~~~~~~~~~ ~~ ~~~ ~~~~~~ ~~~’~~~~ ~~~~~~~~ ~~~~~~ ~~~~ seconds ? Ah, qui ~~~~~ ~~~~~~~ ~~~ ~~~~~~, ~~~ ~~~~~~ ~~~~~~, ~~~ ~~~~~~~~~~~ ~~ ~~~ ~~~~~~~~ ~~~ ~~~~~~, ~~~~~ ~~~~ ~~~~~~~~~~ ~~~ ~~~~~ ~~~~ sociétés ?\nLorsque ~~’~~~~~~~~~~ ~~~~~~~~~~, ~~~~~~~ ~~~~ ~~~~~~~~ ~~~~~~~~~~~ des rédactions, ne ~~~~~~~ ~~~~ ~~ ~~~~~~~~~~~ ~~~ ~~~~~~~ ~~~~~ ~~~~~~~~~~ ~~~ ~~~~~ ~~~ ~~~~~~~ ~~~~ ~~~~~~~~, ~~~ ~~~~~~ ~~~ ~~~~~~~~~~~, ~~~~~ ~~’~~ ~~~~~~~~ ~~~ ~~~~~~~~~~~~ ~~~~~~~~ ~~~ boxing day, dont on sent ~~~~~ ~~~’~~~ ~~~~~ ~~~~ ~~~~~~~~ ~~~ ~~~~~~~, ~~~~~~ ~~~~ ~~~~~~~ ~~’~~~~~~ ~~’~~~~~~ ~~~ ~~~~ ~~~~~~~ ~~’~~~~~~ ~~~~ ~~~~~~~ (~~~~ ~~~~~~~~~~~ ~~~~~~~~~~). ~~’~~~~~~~~~ ~~~~ ~~~~~~~~~ ~~~ ~~~~~~~~~ ~~~ Français traversent la ~~~~~~~ ~~~~~ ~~~~~~~~ ~~~~~~~ ~~~~ ~~~~~~ ~~~ ~~~~~~ ~~~~~~~~ ~~~~~~~~~~~~ ~~~ ~~~~~~~~~ ~~~~~~~~~~~~. ~~~ ~~~~~~~~ ~~~ ~~~~~ ~~~~~~~, ~~~ ~~~~~, ~~~~ ~~~~~~~ ~~~~~~~~~~~ ~~~~~~~~~~~~~~~ ~~~~ ~~~~~~~ ~~~~~~~~ des rédactions, celles ~~~ ~~’~~~~~~~~~~ ~~~~ ~~~~~~~ ~~~ ~~~~~~~~~~ ~~~~~~~~~~~~~ ~~~ ~~~~~ ~~~ ~~~ ~~~~~~~~~ ~~~~~ ~~~ ~~~~~~ ~~’~~~ ~~~~~~~~ ~~~~~~~~~~~, ~~~ ~~~~~~~~~~ ~~~~~~~~~~~ ~~~~~ ~~~ ~~~ ~~~~~~~~~~~~ ~~’~~~ ~~~~~-~~~~~~~ inédit, ou bien ~~~ plus ~~~~~ ~~~~~~ ~~~~~~~~ ~~~ monde, ~~~~~~~~, ~~~ ~~~~~ ~~’~~~~~~ ~~~ boxing day. ~~~ ~~~~~~~ ~~~ ~~~~ ~~~~~~~ ~~~~~~~~~~~ ~~~ ~~~~~~~~~~~ ~~~~~ ~~~~~~~ ~~~~~ ~~~ ~~~~~~~ de fer à ~~~~~~ ~~~~~~~~ ~~~~ ~~~~~~~~~~~~~~~~~ ~~~~~ ~~~~ ~~~~~~~~~~ ~~~ ~~~~~~~~ ~~~~~~~~~, ~~~~~~~~~. ~~~~ ~~~~~~~~~~~ ~~~~~~~~~~~ ~~~ ~~~~~~~~~~~~ ~~ ~~~~~ ~~~~~~~~~~~ ~~~’~~~~~ ~~~ ~~~~~~~ ~~~~ ~~~~~ ~~~~~ ~~~~~~~~, ~~~~ il est très ~~~~~~~~~~ ~~~ ~~~~~~ ~~~~ ~~~~~~~~~ ~~~ ~~~~ ~~~~~~~~ ~~~ ~~~~~ ~~~~~~~~~~~ ~~~~~ ~~~~~~~~~~ ~~~~~~~~~~~, ~~~~ ~~~~~ ~~~~~~~~~ ~~~ ~~~ ~~~~~~~~~~~~~ ~~~~~~~~~~~. ~~~~~~~~~~~~~~~~, ~~’~~~ ~~~~~ ~~~~ ~~~ ~~~~~ déprimantes, et qui ~~~~~~~~ ~~~ ~~’~~~~~~~~~ ~~~~ ~~~~~ ~~~~~ ~~~~~~~~~~~. ~~~ ~~~~~~~~~~~, ~~~~ ~~~~ ~~~~~~~~~~~, ~~~~ ~~~ ~~~~~~~~~~~ ~~ ~~~~~~ ~~~~~~~~~~~ ~~~ ~~~~~~~ ~~~ ~~~ ~~~~~~~-~~~, ~~’~~~~ ~~~~~ ~~~~~~~~~~ ~~~~~ ses fonctions coutumières ~~’~~~~~~~~~~~~~~~ ~~~~~~~, ~~~~~ ~~~~ ~~~~~ ~~~~~~~~~~~, ~~~ ~~~~~ ~~~ ~~’~~~~~~~~~~ ~~~ ~~’~~~~~~~~~, ~~’~~~~~~~~~~~ ~~~ ~~~ ~~~~~~~~~~~~~~ ~~~ ~~~~~~ : ~~~ ~~~’~~~~~ ~~~~~~~~ ~~~~~~~~~~~~~~~~~, ~~~, ~~’~~~~ ~~~ ~~~ ~~~~~~~~~ et de la ~~~~~~~~~ ~~~~~~~~~~~, ~~~ ~~~~~~~~~ ~~~ ~~’~~~~~~~~~~~~ ~~~ l’espèce.\nJe ~~~~~ ~~~ ~~~~~~~ ~~~~~ ~~~ ~~~~~ ~~~ ~~’~~~~~~ ~~~~~ ~~~~~~ ~~~~~~~ ~~~ ~~~ ~~’~~~ ~~~~~~ ~~~~~ ~~~~~ ~~~~~~ ~~~~~ pas : si, le ~~~~~~~~~~~~~ ~~~~~~~ ~~~ ~~~~ ~~~ ~~~ ~~~~~~, ~~~~ ~~~~~~~~~~~~ ~~~~~~~~~ ~~~~~~~~~ ~~~~~~-~~~~~ ~~~~ ~~~~~~ ~~~~~~, ~~~~~~~~~ ~~~~~~~~~~~~~ ~~~~~~~~~~~~~~ ~~~~~~~ ~~~~ ~~~~~~~~~~~~~ ~~~ ~~~ ~~~~~~~~~~~~~~~ ~~~~ ~~~~~~~~~~ ~~~~~ flûte de Devienne, ~~~ ~~~ ~~~~~ ~~~ ~~~~~ ~~~~~, ~~~~~~ ~~~~~ ~~~ ~~~~ ~~~~ — ~~~ ~~ ~~ ~~~~~~~~~ ~~~~~~ ~~~~~~~~~, ~~~~~~~~ ~~~~~ ~~~~ ~~~~~~~~~~~ ~~~~~~, ~~~~~~ ~~’~~~~~~~~~ ; ~~~~~~~~~~ ~~’~~~~~~ encore plus joli, ~~~~~~~~ ~~~~ ~~~~~~ ~~~ ~~~~~~, ~~~~~~ ~~~ ~~~~~~ ~~~~~~ ~~’~~ ~~~~~~~~~ ~~~~~-~~~~~, ~~~ ~~~~~~~~ ~~~~~~~~ (~~~~~ ~~~~~~~~~~, évidemment).\nSans ~~~ ~~~~ ~~~~~~~~~ ~~~~ ~~~~~ ~~~~~~~, ~~~~~~~~~ ~~~ ~~~~~~~~ recommandées et incapables ~~~ ~~~~~~ ~~~~ ~~~~~ ~~~~~~~~~ ~~~~~~~~~, ~~~~~ ~~~~~~~ ~~~~~~~~~ ~~~ ~~~~~~~~~~ ~~~ ~~~~~~~~ ~~~ ~~~~~~~~~~~~ ~~~~~~~~~~~, ~~~~ ~~~~ ~~~~~~~~~. ~~~~~ ~~~ ~~~~~~ ~~~~~~ ~~~~~ ~~~ ~~~~~~~~~~~ ~~~~~~ à cette frénésie ~~~~~~~~~. ~~~ ~~~~~ ~~~ ~~~~~~ ~~~ ~~’~~~ ~~~ ~~~ ~~~~~~~~ ~~~~~~ ~~~~ ~~~~~~~~~ ~~~~~~~~ ~~~ ~~~~~~~~, ~~~~~~~~ ~~~ ~~~~~~~ ~~~ ~~’~~~~~~-~~~~~~~ ~~~ ~~~~~. ~~~ ~~~ ~~~ ~~~~~~~ bien suffisant d’en ~~~~~~~~~ ~~~~~ ~~~~ ~~~~~~~~~~ ~~~~ ~~~~~~~~~~ ~~~~~ ~~~~~ ~~~ ~~~~~~~~~~ — ~~~~ ~~~~~~~ ~~’~~~~ ~~~~~~ ~~~~~ ~~~~~ ~~~~~~~ ~~~~~~~~~ ~~~~~ ~~~~~ ~~~~ ~~~~~~~~, ~~~ ~~~ ~~~~ ~~~~~ concerne. Et je ~~~~~ ~~~~~~~~, ~~~~~~~~~~~~~~, ~~~~ ~~~ ~~~~~~~~~ ~~~~~~~~~~~ ~~~~ ~~~~ ~~~~~~~ ~~~~~~~~~ ~~’~~~~~~~~~~ ~~~ ~~~~~, ~~~~ ~~~~ ~~~~~~~~~ ~~~~~~ ~~~ ~~~~~~~~~, ~~~~~~ ~~~’~~~ ~~~~~~~ ~~~~ encore ~~~~~~ ~~ compléter sa liste ~~~ présents !\nMais ~~~’~~~~ ~~~~~ ~~~~~~~~~ ! ~~~~~ ~~~’~~~~ ~~~~~ pénibles !\nVous ~~’~~~~~ ~~~’~~ ~~~ ~~~~ ~~~~ ~~~~~~~~~, ~~~~ ~~~ chœur.\nAh, ~~~~~ ~~’~~~~ ~~~~~ ~~~~ ~~~~~~~~~~~ ~~~~~~~~~~~~~~ : ~~~ ~~~~~ ~~~ reportage sur la ~~~~. ~~~ ~~~~~ ~~’~~~~~ ~~~ ~~~~~~~~~.\nvoir l’entrée du vendredi 26 décembre 2014 et son image dans Le Jour ni l’Heure


Kronologiezh ar gwask skrivet - Wikipedia\nKronologiezh ar gwask skrivet\nDiwar-benn ar c'helaouennoù hag ar c'hazetennoù moullet eo ar pennad-mañ.\nDiwar-benn ar voullerezh, sell ouzh Istor ar voullerezh.\n1041 : Kentañ levr moullet gant merkoù lem-laka e Korea\nWar-dro 1400 : Kentañ levrioù moullet gant minaouedoù kouevr (metalgraferezh). Plom a zo skuilhet ha "moullet" e-barzh an toulloù engravet war ur blakenn gouevr. Lindrennet eo ar plom devoullet gant liv ha lakaet ur follenn-baper warnañ.\n1430 : Levrioù koadengravet en Alamagn hag Izelvroioù. Lindrennet ar plankennoù ha lakaet ar follenn warno\n1454 : Moullet gant Johannes Gensfleisch, lesanvet Gutenberg, un deiziadur\n1456 : Kentañ levr liesvoullet, ar Bibl war 41 linenn e ditl gant Gutenberg e Mainz\nKentañ levr e liv\n1470 : Kentañ levr moullet e Pariz\nWar-dro 1500 : Kentañ flemmskridoù moullet war follennoù distag\nWar-dro 1500 : Kentañ almanakoù\n1535 : Berzhet eo ar voullerezh gant Fransez Iañ, roue Bro-C'hall diwar ali an Iliz katolik roman p'eo dispac'hel ha frankizelour\n1631 : Embann a ra Théophraste Renaudot ar Gazette de France\n1648-1652 : Flemmskridoù embannet e-leizh, darn anezho a-enep ar ministr kentañ Mazarini (ar "mazarinades")\n1754 Embannet e Pariz ar Correspondance littéraire gant Melchior Grimm a gav lennerien en Europa a-bezh\n1789 (26 eost) : Disklêriadur Gwirioù Mab-Den; er mellad IX e lenner kentañ embann frankiz ar gwask : Kemmenadur frank ar preder hag ar mennozhioù a zo unan eus gwirioù priziusañ an Den. Pep keodedour a zo dieub evit komz, skrivañ, moullañ, nemet pa sav e giriegezh mont re bell diwar sellout ouzh degouezhioù berzhet gant al lezenn\n1790 Ijinet ha krouet gant William Nicholson kentañ ruilhenn-livañ\n1796 Ijinet gant Senefelder ar maendreserezh\n1799 Ijinet gant Louis-Nicolas Robert ar voullerezh diehan war ur ruilh-paper\n1800 Bonaparte embann ma vo ret kaout un aotre-embann en-dro\n1812 Kentañ gwask-tro graet e Breizh-Veur gant Friedrich Konig hag Andreas Bauer.\n1814 Gwask-tro Konig ha Bauer implijet evit moullañ ar pemdezieg The Times o produiñ 1100 skouerenn dre eur\nAdtapet diwar « https://br.wikipedia.org/w/index.php?title=Kronologiezh_ar_gwask_skrivet&oldid=1822368 »


The Descendants | Soubenn ar geek\nLa mémoire de l’eau »\nYa, ya, ya, me oar a-walc’h n’eo ket dreistordinal istor The Descendants, un tem bet gwelet dija hag all hag all. Daoust ha tu zo da brofitañ eus ar film memestra? Techet e vefen da respont deoc’h “hag ez eus”.\nE Hawai e tremen istor The Descendants ha daou dra a-bouez a zo, eus un tu gwreg an haroz a zo o vervel goude ur gwallzarvoud bag. Hag eus an tu all un istor herez : familh Matt King a zo perc’henn war ur pezh tachenn, ret eo dezho divizout ma werzhont an dachenn ha da biv.\nUn tammig luzhiet an traoù. Ouzhpennomp div verc’h, unan 17 vloaz a oar un dra bennak diwar-benn he mamm hag a zo leun a gounar abalamour da-se hag an hini vihan 10 vloaz a glask tapout evez hec’h endro en ur ober un tammig forzh petra.\nAn temoù a zo boutin d’an holl (prientiñ ar c’hañv, klask ur c’hempouez familh nevez…). Lodennoù fentus a zo (moarvat eo bet lakaet tudenn Sid evit skañvaat an traoù) ha reoù fromus ivez. Tamm-ha-tamm e skoulm Alexandra (ar verc’h henañ) un darempred brav gant he zad. Un tammig jentil eo disoc’hoù daou du an istor, anat, met n’eo ket displijus abalamour da-se. Hegaset on bet un tammig muioc’h gant ar sonerezh ukulele a-hed an amzer… ><\nMa! Ur film brav eo evidon-me, gant ur rol a-feson evit George Clooney.\nThis entry was posted on Gwengolo 12, 2012 at 7:34 am and is filed under Filmoù with tags arc'hant, familh, marv.\tYou can follow any responses to this entry through the RSS 2.0 feed. You can leave a response, or trackback from your own site.\nUr respont to “The Descendants”\nNebraska | Soubenn ar geek Says:\nMae 25, 2015 e 2:42 g.m.\n[…] film familh en-dro gant sevener The Descendants, ur road-movie ar wech-mañ war hentoù Nebraska. Ur film e gwenn-ha-du eo, gant un den kozh o […]


Pajenn:Le Gonidec - Bibl Santel pe Levr ar Skritur Sakr, eil levr.djvu/228 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/228\nhag é han̄ter ar zizun éc’h éhanô ann hostivou hag ar sakrifisou : hag heûz ann disman̄tr a vézô enn templ ; hag ann disman̄tr a badô bétég ar sévénidigez hag ann divez.\nIûn ha gwélédigez Daniel.\n1. Enn trédé bloaz eûz a Zirus, roué ar Bersied, eur gér a oé disklériet da Zaniel, les hanvet Baltassar, eur gér gwir, hag eunn ners brâz : hag hen̄ a boellaz ar lavar ; râk poell a zô réd er gwélédigésiou.\n2. Enn deisiou-zé, me Daniel a wélaz bemdez a-héd teir zizun.\n3. Na zebriz két a vara c’houék, n’az éaz na kîk na gwîn em génou, ha n’en em lardiz két gan̄d éôl ; kén na oé tréménet deisiou ann teir zizun-zé.\n4. Hôgen er pévaré deiz war-n-ugen̄t eûz ar miz ken̄ta, édoun é-tâl ar ster vrâz, péhini eo ann Tigris.\n5. Ha mé a zavaz va daoulagad, hag a zellaz : ha chétu é wéliz eunn dén gwisket gan̄t lin, ha war hé zargreiz eur gouriz aour ar glana.\n6. Hé gorf a oa ével eur méan krizolit, hag hé zremm ével doaré eul luc’héden, hag hé zaoulagad ével eur c’hleûzeûr béô : hag hé zivrec’h hag ac’hanô bétég hé dreid ével arem ar skédusa : ha mouéz hé c’hériou ével mouéz eul lôd brâz a dûd.\n7. Mé Daniel hép-kén a wélaz ar wélédigez-zé : râg ann dûd a oa gan-én̄ n’hé gwélchon̄t két ; hôgen eunn heûz brâz a grôgaz enn-hô, hag hî a déc’haz hag en em guzaz.\n8. Ha mé ô véza choumet va-unan a wélaz ar wélédigez vrâz-zé, ha na choumaz két a ners enn-oun, va dremm a oé trôet, hag é fatiz, hag é kolliz va holl ners.\n9. Ha mé a glévaz mouéz hé c’hériou : ha pa hé c’hléviz é c’hourvéziz war va dremm ha mé spoun̄tet-brâz, ha va génou a oa stag oud ann douar.\n10. Ha chétu eunn dourn a stokaz ouz-in, hag a zavaz ac’hanoun war va daoulin, ha war vellou va daouarn.\n11. Hag hen̄ a lavaraz d’in : Daniel, dén c’houék, poell ar geriou a lavarann d’id, ha sâo enn da zâ ; râk bréma ounn kaset étrézég enn-od. Ha goudé m’en dôé lavaret kémen̄t-sé d’in, é saviz enn eur gréna.\n12. Hag hén̄ a lavaraz d’in : N’az péz két a aoun, Daniel ; râg aba ann deiz ken̄ta ma éc’h eûz roet da galoun d’ar poell, ha ma oud en em gastizet dirâk da Zoué, eo bét sélaouet oud da c’hériou ; hag enn abek d’as gériou eo ounn deûet.\n13. Hôgen prin̄s rouan̄télez ar Bersied a énébaz ouz-in a-héd eunn dervez war-n-ugen̄t : ha chétu Mikael, unan eûz ar brin̄sed ken̄ta, a zeûaz d’am ken-nerza ; ha mé a choumaz énô gan̄t roué ar Bersied.\n14. Ha mé a zô deûet évid deski d’id ar péz a dlé da c’hoarvézout gan̄d da bobl enn deisiou divéza ; râg ar wélédigez-zé na vézô sévénet némét goudé kalz deisiou.\n15. Goudé m’en dôé lavaret kémen̄t-sé d’in, é trôiz va daoulagad étrézég ann douar, hag é taviz.\n16. Ha chétu ann hini a oa hén̄vel out mâb ann dén a stokaz out va muzellou : hag ô tigeri va génou é komziz, hag é liviriz d’ann hini a oa enn hé zâ dira-z-oun : Va Aotrou, pa em eûz da wélet, eo bét dilec’het va mellou, ha n’eûz choumet ners é-béd enn-oun.\n17. Ha pénaoz é hellô servicher va Aotrou komza out va Aotrou ? râk n’eûz choumet ners é-béd enn-onn, ha va halan hé-unan a zô kollet.\n18. Hag ann hini a oa hen̄vel oud eunn̄ dén a stokaz adarré ouz-in, hag a grévaaz ac’hanoun,\n19. Hag a lavaraz : N’az péz két a aoun, dén c’houék ; ar péoc’h ra vézô gan-éz ; en em gréva, ha béz kré. Ha pa gomzé ouz-in, en em grévaiz, hag é liviriz : Komz, va Aotrou, ô véza ma éc’h eûz va c’hrévéet.\n20. Hag hen̄ a lavaraz : Ha gouzoud a réz pérâg ounn deûet étrézég enn-od ? Hôgen bréma é tistrôann évit stourmi out prin̄s ar Bersied : ha\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/228&oldid=163689 »\nKemmoù diwezhañ degaset d'ar bajenn-mañ d'an 17 Eos 2020, da 21:15.


Buhez ar Sent/1894/Beneat, Abad - Wikimammenn\nBuhez ar Sent/1894/Beneat, Abad\n◄ Sirill a Jerusalem Beneat, Abad Katell a Jenn ►\nann unan var ’nn ugent a viz meurs\nSANT BENEAT, ABAD HA TAD AR VENAC’H EUZ A VROIOU AR C’HUZ-HEOL\nBeneat a ioa ginidik euz ann Itali, hag a oue kaset d’ar skol da Rom d’ann oad a zeiz vloaz. O velet ann haillounerez a rea lod euz ar skolaerien, en devoue aoun d’en em goll enn ho zouez, hag e reaz he zonj da vont var ar meaz da glask eur plas distro bennag evit beva he-unan gant Doue. Ne oa c’hoaz d’ann ampoent nemed pevarzek vloaz.\nErruout a reaz gant eur manac’h he hano Romen, hag ar manac’h-ma, goude beza lavaret d’ezhan penaoz e tlie tremen he amzer enn he hermitach, hen henchaz betek eur garrek kleuz a ioa e kreiz meneziou Subiako, var dro pemzek leo dioc’h Rom. Beneat a jomaz tri bloaz e toull ar garrek-se, heb beza anavezet gant den nemed gant Romen : hema a deue bep ar mare da zigas d’ezhan eunn tamm bara.\nMes, kaer en doa bet en em denna ez-veo enn eur garrek kleuz, evel enn eur bez, ann drouk-spered ne gollaz ket he roudou. He heul a reaz betek eno, ha ne leze repoz ebed ganthan. Eunn devez, e tigasaz eur zonj fall d’ezhan hag ar zonj-se a ieaz ken doun e spered ar Zant ma oue tentet da guitaat he ermitach. Mes kerkent gras Doue a skuillaz var he ene eur berad sklerijenn, ha setu hen ha diviska he zillad evit en em ruill enn noaz etouez ann drez hag ar spern ken na oue leun-c’hoad he gorf. Ar boan en devoue a vougaz ann ioulou fall a ioa savet enn he galoun, hag a-c’houdevez en devoue peoc’h dioc’h ann drouk-spered e kenver ar poent-se.\nA benn tri bloaz, ermitach Beneat a oue anavezet gant tud ar vro, ha lod euz ar re-ma a c’hoanteaz kemeret skouer diouthan, ha tremen ann nemorant euz ho buez o pedi Doue hag oc’h ober pinijenn. Ann niver anezho a greskaz kement gant ann amzer ma savaz ar Zant daouzek kouent evitho, hag e peb hini euz ar c’houenchou-ze e lakeaz daouzek manac’h hag eur superior.\nD’ann ampoent, ann doue faoz Apollon en doa c’hoaz eunn templ hag eunn aoter var Menez-Kasin, hag he idol pe he batrom a ioa henoret gant ann dud divar dro. Beneat a oue poulzet gant Doue da guitaat Subiako evit mont di da jom. Kenta tra a reaz enn eur erruout a oue pilat ann templ d’ann traon, diskar ann aoter ha bruzuna ann idol. Goudeze ne oue ket pell o c’hounit d’ar feiz ann neubeut paianed a ioa c’hoaz tro-var-dro.\nKouent Menez-Kasin a deuaz da veza brudet heb dale e kement korn a ioa enn Itali. Eno eo e skrivaz Beneat ar reolenn a vuez a dlie beza heuliet gant ann holl venac’h euz he Urs. Hervez ar reolenn-ma, ar venac’h a renke labourat a gorf epad seiz heur bemdez, lenn eul levr devot bennag epad div heur, sevel enn noz da gana ho offis ha chom da vedita azalek fin ann offis betek goulou-deiz.\nDoue a ziskleriaz santelez he zervicher dre eur maread miraklou. Eunn droiad, tud fallakr a lakeaz ampoezoun d’ezhan enn he verenn; mes, hervez he gustumm, Beneat a reaz sin ar groaz var ar verenn araok eva, ha kerkent ar verenn a dorraz hag ann ampoezoun a gouezaz d’ann douar. Totila, roue ar Gothed, o veza klevet hano euz ar Zant evel euz a eunn den ha ne c’hellet kuzat netra outhan, a c’hoanteaz gouzout dreizhan he-unan ha guir oa ann dra-ze. Lavaret a eure eta da unan euz he offiserien guiska he zillad a roue ha mont gantho da gaout Beneat. Mes ar Zant a lavaraz dioc’htu d’ann offiser; « — Tennit ann dillad-se, va mab, rak n’e ket d’ehoc’h int. »\nGoudeze Totila a deuaz he-unan d’en em strinka da dreid Beneat, hag ar Zant a lavaraz d’ezhan : « — Kalz drouk a rit hag ober a reot muioc’h c’hoaz Kemeret a reot kear Rom ; mes a benn nao bloaz ama e varvot, hag ez eot da renta kount d’ho parner euz a gement o pezo great. » Ann traou-ze a erruaz holl evel m’en doa lavaret Beneat.\nErfin, ar zant-ma a roaz da anaout d’he ziskibien n’en doa mui nemed eunn nebeut miziou da veva. C’houec’h devez araok he varo, e reaz toulla he vez, ha d’ar c’houec’hved devez e lavaraz he gas d’ann iliz. Eno e oue kommuniet, ha prest goude e tremenaz. Ann dra-ma a ioa d’ann 21 a viz meurs euz ar bloaz 543. Daou vanac’h a velaz he ene o vont d’ar baradoz dre eur vali gaer, goloet a ballennou skeduz, hag eur renkennad goulou a bep tu d’ezhi. Azioc’h ar vali ez oa eunn eal hag a lavare : « — Dre ann hent-ma e pign enn env Beneat, mignoun braz ann Aotrou Doue. » Ar Zant a ioa oajet a dri bloaz ha tri-ugent.\nSant Beneat n’en devoue ket kent great sin ar groaz var ar verenn el leac’h m’oa taolet ampoezoun d’ezhan ma torraz ar verenn-ze, ha ma kouezaz ann ampoezoun d’ann douar. Deskit dre eno pegen talvouduz eo ober sin ar groaz araok dibri pe eva. P’en em lakit ouz taol, ne vankit morse da ginnig ho pred da Zoue, ha kemerit-hen, nann evit ober plijadur d’ho kof, mes evit kaout nerz da staga adarre d’al labour oc’h euz da ober enn ho stad. Dalc’hit sonj mad euz ar pez a lavar sant Paol : « Pe c’houi a zebro, pe c’houi a evo, pe c’houi a rai eunn dra bennag all evelse, grit-hen bepred evit gloar Doue. »\nAdtapet diwar « https://br.wikisource.org/w/index.php?title=Buhez_ar_Sent/1894/Beneat,_Abad&oldid=23000 »\nKemmoù diwezhañ degaset d'ar bajenn-mañ d'an 21 Mez 2011, da 14:00.


Santez Fides Schlettstadt - Wikipedia\nSantez Fides Schlettstadt\nUr pennad Sainte-Foy zo ivez.\nUr pennad Santez Foy zo ivez.\nSànkt Fides Schlettstàdt\nSantez Fides Schlettstadt, a zo Sànkt Fides Schlettstàdt en elzaseg (Sainte-Foy de Sélestat ent-ofisiel e galleg, St.-Fides-Kirche en alamaneg), zo un iliz roman, eus an XIIvet kantved e kreiz-kêr Schlettstàdt en Elzas.\nTost dezhi emañ an iliz c'hotek Sànkt Georg (Sant Georg) hag al levraoueg denelour.\nKev an iliz eo ar pezh nemetañ a chom eus ar santual en enor d'ar Bez Santel a voe savet er bloavezh 1087 diwar c'hourc'hemenn ar gontez Hildegard von Egisheim, anvet Hildegard von Schlettstàdt ivez ha marvet d'ar 4 a viz C'hwevrer 1095 e Schlettstàdt.\nE 1862 e voe lakaet Santez Fides Schlettstadt da vonumant istorel rummet.\nAn iliz e 1902\nAn nor vras\n↑ Ministrerezh Sevenadur Bro-C'hall (fr)\nAdtapet diwar « https://br.wikipedia.org/w/index.php?title=Santez_Fides_Schlettstadt&oldid=1572849 »\nKemmoù diwezhañ degaset d'ar bajenn-mañ d'an 11 Mae 2014, da 07:58.


53° 3' 14.231" N – 3° 53' 43.194" K\nDolwyddelan war-dro 1875\nPoblañs 418 (30/06/2017)\nKod-post LL25 0EJ\nParlamant Europa Kembre\nTi ar C'humunioù Conwy\nParlamant Kembre Conwy\nDolwyddelan zo ur gêriadenn hag ur gumuniezh e kontelezh Conwy, e Dyffryn Lledr, e Kembre, lec'hiet 181,5 km eus Kerdiz.\nE 2011 e oa poblet gant 459 a dud, ha 238 anezho (51,9%) a oa kembraegerien.\nDont a ra an anv eus hini Sant Gwyddelan. Tremen a ra hent-houarn Rheilffordd Dyffryn Conwy dre ar gêriadenn.\n↑ City Population – 22 MEU 19\n↑ Statistical bulletin: 2011 Census: Key Statistics for Wales, Mawrth 2011 Swyddfa Ystadegau Cenedlaethol The Office For National Statistics.\nAdtapet diwar « https://br.wikipedia.org/w/index.php?title=Dolwyddelan&oldid=1977812 »


Llanbadarn Fawr - Wikipedia\nUr bajenn disheñvelout Llanbadarn zo.\nIliz parrez Llanbadarn Fawr, gouestlet da sant Padarn ; un iliz eus 1257.\nLlanbadarn Fawr zo ur gumuniezh hag ur gêriadenn eus Kembre, stag ouzh Aberystwyth, e kontelezh Ceredigion. Er reter da greiz-kêr Aberystwyth emañ.\n1 Istor ha savadurioù\nIstor ha savadurioù[kemmañ | kemmañ ar vammenn]\nE-touez ar savadurioù dibar zo e Llanbadarn Fawr emañ an iliz-parrez, gouestlet da sant Padarn pe Padern, un iliz vistr, romanek darn anezhi, savet en XIIIvet kantved e-lec'h un iliz koshoc'h bet savet gant sant Padarn (Paternus) er VIvet kantved.\nEr vered, e-kichen an iliz, emañ bez ar c'heltiegour breizhat Arzel Even, a dremenas un darn eus e vuhez e Kembre.\nDre Llanbadarn Fawr e tremen an tren bihan a ya eus Aberystwyth da Bontarfynach, a-hed ar stêr Rheidol.\nDafydd ap Gwilym, ur barzh kembraek eus an XIIIvet kantved, a voe o vevañ e Llanbadarn Fawr. En unan eus e varzhonegoù anavezet, Merched Llanbadarn, e kont penaos e selle ouzh ar merc'hed en iliz e-lec'h selaou ar beleg.\nArzel Even, yezhour brezhonek, a zo interet eno.\nTren traoñienn ar Rheidol\nAn davarn Gogerdann Arms\nLec'hienn iliz Sant Padarn\nAdtapet diwar « https://br.wikipedia.org/w/index.php?title=Llanbadarn_Fawr&oldid=1829600 »\nKemmoù diwezhañ degaset d'ar bajenn-mañ d'an 23 C'hwe 2019, da 14:48.


Trede Sul ar C'horaiz - Tiegezh Santez Anna\nSul 7 a viz Meurzh 2021 - Trede Sul ar C'horaiz\n* Dimanche 7 Mars 2021 - 3e Dimanche de Carême\n3de Sul an C'horaiz - gant Introibo\nStumm ordinal - bloavezh B\nAviel Sant Yann 2, 13-25\niskarit an Templ-mañ, hag en ur ober tri devezh me en adsavo.\nTost edo Pask ar Yuzevion ha Jezuz a bignas da Jeruzalem. Kavout a reas en Templ ar werzherion ejened, deñved ha koulmed, hag an drokerion-voneiz en o c'hoazez. Hag o vezañ graet ur skourjez gant kerdin, ec'h argasas an holl er-maez eus an Templ, hag an deñved hag an ejened; stlabezañ a reas moneiz an drokerion hag ec'h eilpennas o zaolioù.\nHa d’ar varc'hadourion-goulmed e lavaras : «Kasit kement-se ac'hann, ha na rit ket eus ti va Zad un ti-kenwerzh.» Neuze e teuas soñj d’e ziskibion ez eo bet skrivet: «Ar gred evit ho ti am debro-me.»\nAr Yuzevion avat a savas o mouezh hag a lavaras dezhañ: «Peseurt arouez a ziskouezez dimp evit gallout ober kement-se?.» Ha Jezuz da respont ha da lavarout dezho:\n«Diskarit an Templ-mañ hag en ur ober tri devezh me en adsavo.»\nNeuze ar Yuzevion a lavaras: «C’hwec'h vloaz ha daou-ugent eo bet padet sevel an Templ-mañ, ha te en ur ober tri devezh en adsavo?» Met eñ a gomze eus Templ e gorf.\nNeuze pa voe adsavet a-douez ar re varv, e teuas soñj d’e ziskibion en devoa lavaret an dra-se, hag e kredjont er Skritur hag er gomz bet diskleriet gant Jezuz.\nE-pad m’edo e Jeruzalem gant gouel ar Pask, e kredas kalz en e anv, o welout an arouezioù a rae. Met eñ, Jezuz, ne fizie ket enno dre m’ o anaveze holl, ha dre n’en devoa ket ezhomm e roje unan bennak testeni dezhañ diwar-benn an den, rak eñ e-unan a ouie petra a oa e-barzh an den.\n*Kan an Digoradur (Introit)\n(Salm 24, 15-16)\nEmañ bepred va daoulagad ouzh an Aotrou, rak eñ a denno va zreid eus ar roued.\nTroit davedon, ho pet truez ouzhin, dre ma'z on va-unan-penn ha reuzeudik.\n(+ gwerzadoù 1-2)\nEtrezek ennoc'h, Aotrou, e savan va ene, va Doue, ennoc'h e fizian. Grit n'am bo ket a vezh.\nEvit e selaou: Oculi mei semper ad Dóminum\n3de Sul an C'hoaraiz - gant Introibo\nPublié dans Gregorian, Liderezh, Messe, Oferenn, Sainte Liturgie, Sulvezhioù, Koraiz


Pierre-Yves Moign - Kanomp Breizh\nAksed an izili\n29, Penn ar Bed\n22, Aodoù an Arvor\n35, Ill ha Gwilen\nKampionad Breizh al Lazoù-kanañ\nGanet eo bet e Brest (Penn ar Bed) d’ar 5 a viz gwengolo 1927.\nMab ha mab-bihan ofiserien ar Morlu e oa, met choazet eo bet ar sonerezh gantañ. Sudiet n’eus seniñ piano, ha degemeret eo bet e Skol Vroadel ar sonerezh eus Paris, lec’h ma vo aet priz kentañ ar c’hendon gantañ e 1952. E oberenn gentañ kinniget da arvesterien a zo bet sonerezh abadenn gwilhouzer Marcel Marceau e 1948.\nDedennet eo gant sonerezh kenel evel kompozerien all e oad, ha tudiet eo bet gantañ dreistoll sonerezh Breizh, e vro a orin, hag hini ar vroioù keltiek. Awenet gant sonerezh breizhat ar pobl, skrivañ a ra e 1953, sonerezh ur songomedi war dialogou gant Glenmor. Krouiñ a ra goude-se teskadoù sonerezh hengounel. Ganto e vo diskouezet diferañs sonerezh Breizh, he talvoudegezh liesfasig.\nSavet eo gantañ e 1956 : Son ha Koroll. 3 pladenn a zo bet enrollet gant ar strollad e Barclay, hag ober a ra un abadenn en Olympia e 1961. Goude-se, eo bet savet Kabalerien. Gant ar strollad-se eo bet enrollet pladennoù e Le Chant du Monde, ha graet sonadegoù, troioù, abadennoù radio ha tele e Alamagn, Suis, Beljik ha Breizh-Veur.\nE 1964 eo bet kompozet gant Pierre-Yves Moign sonerezh Strollad Dañs Pobl Roazhon, ha da c’hoiude hini Strollad Dañs Pobl Kemper, o tiskouezh e giz-se eo ken dedenus sonerezh Breizh evel hini ar vroioù all, hini vroioù Europa eus ar Reter. Krouiñ a ra er mare-se, o skrivañ sonerezh evit lazoù-kanañ ha lazoù-seniñ a-bep seurt, dreistoll strolladoù binvioù hengounel, o vezañ evelse diaraoger e “revival” sonerezh folk ar bloavezhioù 70 e Breizh.\nMet, abaoe 1960, o vezañ bet dedenet gant kudennoù kelenn ar sonerezh, studiañ a ra fesonoù abil, evel hini Orff ha Kodaly, evit lakaat naezho war sonerezh hengounel ar vro.\nLakaat a ra da bleustr, gant kenlabourerien eus kevredigezh War Hentoù Breizh (prezidant saver eo) kelennoù sonerezh breizhat evit ar vugale, e penn-kentañ ar bloavezhioù 70. Savet eo ha renet eo gant Pierre-Yves Moign ul laz-kanañ a 100 kaner, gant ar memes kevredigezh. skrivañ a ra evit al alz-kanañ-se kendonioù a galite o adneveziñ sonerezh hengounel lazoù-kanañ Breizh.\nGoulennet eo alies, erfin, ober prezegennoù war sonerezh hengounel. Divizet eo gant Pierre-Yves Moign e 1972, ahelañ e oberiantizoù dreistoll war kompoziñ sonerezh. Pezh a eo bet morse gwall lakaet a-gostez gantañ. Krouet e oa bet e 1968 dija, unan eus e oberennoù e Roazhon, o testenniñ evelse eus e skiant o reiñ laz. Goude vezañ bet dedenet gant an amzer tremenet, ha dreistoll e sonerezh hengounel, dedenet eo bet Pierre-Yve Moign gant modoù ha stummoù sonerezh a bep-seurt : e douare da skivañ a zo e-kreiz levezonoù disheñvel hor aùzer.\nEtre 1978 ha 1999 eo bet renet gant Pierre-Yves Moign Kreizenn an Arzoù Pobl e Brest. Savet gantañ, e pal oa diorren glad arzel Breizh en holl e strummoù. Ur skol arzoù hengounel eo hiziv ar greizenn, gant ouzhpenn 300 studier. E-touez an abadennoù niverus kaset en-dro gant Pierre-Yves Moign, eo ret notenniñ kejadennoù “Arzoù hengounel ha kevret a-vremañ”, hag ivez ur bodadeg lazoù-kanañ keltiek.\nEvit solisted, laz-kanañ ha laz-seniñ\nGwerz Morvan (35')\nWar un destenn divyezhek (brezhoneg/galleg) gant Youenn Gwernig, Salaun ar Foll war ur barzhoneg e galleg gant Paol Keineg.\nEvit laz-seniñ sinfonik :\nLégendaire pour le roi Arthur\nUn den hag ar mor\nun homme et la mer (15')\nIs la ville engloutie (16')\nEvit laz-seniñ kordennoù :\nLes heures de Rohan\nSonerezh evit al leurenn :\nMort avant l'aube\nGurvan de Tanguy Malmanche\nNominoë Oe ! de Jakez Riou\nIseult Seconde de P.-J. Helias\nLe Barzaz Breizh\nSonerezh kambr :\nSeizh a sonerien gant fleüt, bombard, klarinetenn, saksofon, kraoñenn, bout\nTeir pezh berr evit pemp a sonerien kouevroù\nTri barzhoneg bro Gembre evit daou piano\nwar pozioù gant Glenmor (1954)\nPezh evit telenn :\nAn dro da selaouin\n(danse à écouter - 1982)\nThème et variations "Gwerz an Ananoun"\nDeux An Dro superposés\nKempennoù niverus war temoù hengounel eus Breizh.\nEvit lazoù-kanañ, evit lazoù-seniñ klasel hag hengounel\nEvit e gentelioù sonerezh eo bet klaset, dre un urzh araokadenn pedagojikel, oberennoù war tonioù hengounel Breizh evit laz-seniñ bihan. Hag un metodenn kelenn sonerezh dre ar fleüt, war tonioù hengounel, hag evit laz-kanañ.\nBarclay 86030 et 86031\npar Dunvel Ar Benn\nLes ballets populaires de Rennes\nPolydor - 45580\nLes Kabalerien, Mouez Breizh et Iroise\n1774 ATS War hentou Breizh, Iroise - 30118\nFR3 n’eus produet diou abadenn T.V. war Pierre-Yves Moign :\nUn abadenn, e 1979, savet gant François Tajet, war e oberiantizoù hag e oberenn\nUn abadenn e 1985, savet gant Pierre Le Flao, war Les Trois poème gallois pour deux pianos, gant daou soner piano Breizhveuriad, Martin Jones ha Richard Mac Mahon.\nAn abadennoù aozet gant Kanomp Breizh :


Saloñs Azimut Brest a zo er mare-mañ - Azimut\nDiffusion du vendredi 25 janvier 2019 Durée : 9min\nKomzet e oa ganeomp gant Michel Toutous, paotr ar girri-nij diwar-benn Emiliano Sala. Bet e oamp ivez da heul liseidi e trepasoù ar saloñs Azimut.\n20 000 lisead.ez e saloñs Azimut\n20 000 a liseidi hag o zud a zo gortozet e saloñs Azimut Brest. Digoret zo bet dorioù ar saloñs diriaou ha digor e vint betek disadorn. Peadra kaout titour diwar-benn ar stummadurioù goude ar vachelouriezh. Klasadoù Prépa, skolioù IUT, klasoù arbenniket, BTSoù ha kement-zo holl. Jañ-Luk Bergot zo bet da gaozeal gant liseadezed, kentañ klas, lise an Elorn, e Landerne.\nSala : penaos an diaoul eo c'hoarvezet ar gwallzarvoud ?\nDiaes da gompren c'hoazh petra zo en em gavet gant karr-nij Emiliano Sala. Michel Toutous, zo o labourat er BTI (Bureau de transmission des informations) en vol e galleg flour. Er radar e Loperhet, emañ, ar voul wenn vras gwelet war vord an hent tizh e Bro Leon. Heuliañ a ra a-dost an afer-mañ.\nà lire Disparition d'Emiliano Sala : la réaction de Michel Der Zakarian


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/437 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/437\nlomp gant evez an eil ouz egile, evit en em dougen d’ar garantez ha d’an oeuvrou mad. (25) Na zilezomp ket hor reunion assambles, evel ma’z eo custum hinienou d’hen ober, mes en em exhortomp an eil egile, ha kement-se gant sul-vui a aket, ma velit an Deiz o tostaad.\n(26) Rag ma pec’homp dre hor bolontez, goude beza recevet an anaoudegez euz ar wirionez, na choum mui a zacrifisou evit ar pec’hejou, (27) mes eur gortoz heuzus a varnedigez hag eur gwall dan, pehini a dle devori an enebourien. (28) Piou-benag a zeu da derri lezen Moises, a vez lakeat d’ar maro hep truez e-bed, var desteni daou pe dri ; (29) a bebeuz poaniou brassoc’h, a gav deoc’h, na vezo ket kavet dign an hini a vac’ho gant he dreid Mab Doue, hag a istimo evel profan goad an allians, dre behini eo bet santifiet, hag a rai outrach var ar Spered a c’hras ? (30) rag anaoud a reomp an hini hen deuz lavaret : Ar venjans a zo d’in-me ; me a rento tra evit tra, eme an Aotrou. Ha c’hoas : An Aotrou a varno he bobl. (31) Eun dra heuzus eo kweza etre daouarn an Doue beo,\n(32) Hogen, ho pezit sonj euz an deiziou kenta, en pere, goude beza bet sclerijennet, hoc’h euz dalc’het pen da eur gombat vraz a boaniou ; (33) pa ez oc’h bet, euz eur c’hostez, exposet dirag an holl d’an dismegans ha d’ar persecutionou, hag euz eur c’hostez-all, pa hoc’h euz kemeret lod euz a boaniou ar re a oa evel-se gwall-dretet. (34) Rag c’houi hoc’h euz ive ken-c’houzanvet ganen em liammou, hag hoc’h euz anduret gant joa e vije lammet diganeoc’h ho madou, o c’houzoud penaos hoc’h euz en env gwelloc’h danvez, hag a zo padus. (35) Rag-se na daolit ket diouzoc’h ho fizians, pehini he devezo eur recompans vraz. (36) Rag ezom hoc’h euz a batianted, evit, goude ma ho pezo great bolontez Doue, ma recevfot ar pez a zo bet prometet. (37) Rag c’hoas eun neubeudic amzer, hag an hini a dle dond a erruo, ha na zaleo ket. (38) Hogen an den just a vevo dre ar feiz ; mes, mar deu unan-benag d’en em denn kuit, va ene na gemer ket a blijadur enhan. (39) Evidomp-ni, n’omp ket euz ar re en em denn adre evit mond da goll, mes euz ar re a gred evit silvidigez ho ene.\nHOGEN ar feiz a zo eur gortoz leun a fizians euz an traou a esperer, ar breuven\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/437&oldid=125568 »


Mell-droad : E-leizh a zerbioù ! | YA! Keleier e brezhoneg - kazetenn sizhuniek enlinenn\nKeleier » A-nevez » Mell-droad : E-leizh a zerbioù !\nMell-droad : E-leizh a zerbioù !\n02 / 02 / 2017 | A-nevez, Keleier Breizh, Sport | Commentaires fermés sur Mell-droad : E-leizh a zerbioù !\nBep sizhun ‘zo bet eus un derbi breizhat abaoe m’eo bet adkroget gant al lig 1, teir sizhun ‘zo. Kaoz oa bet diwar-benn ar c’hrogad etre An Oriant ha Gwengamp. Lakaet ‘vo ar gaoz ar wech-mañ war ar c’hrogad etre Gwengamp ha Roazhon, hag hini Roazhon a-enep da Naoned.\nD’ar Sadorn 21 a viz Genver e oa c’hoariet an derbi etre Gwengamp ha Roazhon. An daou skipailh breizhat gwellañ er c’houlzad-mañ. Ha plijus eo bet ar c’hrogad ! Goude bezañ tapet ur skouarnad a-enep d’ An Oriant ha daoust ma ne zeue ket an traoù ken brav ganto abaoe un nebeud krogadoù, o deus gellet paotred Gwengamp diskouez ne oant ket gwerzhet c’hoazh. Deuet eo brav ar c’hoari a-stroll en-dro ganto. Ha solut an difenn en-dro ivez ! Gant Roazhon eo bet diaesoc’h un tamm. C’hwitet o deus an hanterenn gentañ, ha tapet ur pal ganto.\nKrenet o deus mogerioù gwiskva Roazhon, sur, da vare an troc’h ! Trawalc’h da reiñ startijenn en-dro da skipailh Il-ha-Gwilen. Un nebeud munutennoù goude m’he defe kroget an eil hanterenn e plante Yoann Gourcuff ur pal eus ar re vravañ tout. Solut a-walc’h e chomas skipailh Roazhon evit mirout ar rampo, daoust ha m’en doa unan outo tapet ur c’hartoñs ruz.\nGoude ar c’hrogad-mañ, ‘benn ar fin, e seblante an daou skipailh Ruz-ha-Du bezañ, tamm-pe-damm, a-live an eil gant egile. M’eo bravoc’h un tamm ar c’hoari a-stroll gant Gwengamp, e kaver c’hoarierien a-feson e Roazhon. Reoù gouest da cheñch penn d’ar vazh gant o zalant dezho o-unan. N’eo ket dre zegouezh e vefe an daou skipailh-se o c’henstrivañ e penn-uhelañ renkadur al Lig 1.\nRoazhon Vs Naoned\nD’ar Sadorn 28 a viz Genver e oa c’hoariet derbi breizhat ar reter etre Roazhon ha Naoned. Gant ar Ganaried ez a kalz gwelloc’h an traoù abaoe m’eo bet cheñchet ar gourdoner e penn ar skipailh. Hep mar ebet ez eus bet muioc’h a zigarezioù-merkañ gant paotred al Liger-Atlantel, pa ‘z eo bet dav gortoz pelloc’h eget ar 70vet mn evit gwelet kentañ tenn sterniet Roazhoniz.\nMa ne oa ket ar Ganaried barrekoc’h, da vat, eget re Roazhon e oa poellek a-walc’h e vefent e penn ar c’hrogad e fin an hanterenn gentañ (0-1). Goude an troc’h e klaske Roazhon mont muioc’h war-raok, met chom a raent diefedus. Un nozvezh eus ar re sioulañ evit Dupé, diwaller evit Naoned. Er c’hontrol, n’eo ket bet pell paotred Naoned da blantañ un eil pal. Met tremen a rae ar volotenn just e-bioù peul ar pal.\nDaoust d’ar startijenn o doa lakaet an daou skipailh war an dachenn eo bet un druez ar c’hrogad a-fed c’hoari. Re a fazioù teknik a oa, dreist-holl gant Roazhon. Met ‘benn ar fin eo Naoned a zo bet tapet fall ! Diwar seurt fazi e kollas diwaller Naoned ar volotenn e fin tout ar c’hrogad (87vet mn) ha Joris Gnagnon da blantañ pal ar rampo evit Roazhon. Ur gwir vurzhud !\nNe chomo ket ar c’hrogad-mañ en Istor, ha – souezhusat tra – ne oa ket leun-tenn tribunelloù ar Roazhon Park.\nKontet ‘zo bet un 20 000 bennak a dud pa c’hell ar stad degemer tost 30 000. Lugernet o deus skorerien Roazhon o kinnig un tifo eus ar re vravañ e penn-kentañ ar c’hrogad. Diwar tem ar Western e oa savet, sonerezh Ennio morricone a-vouezh-penn er stad. Ha skrivet a-hed un dribunell a-bezh “Le Derby de L’Ouest”… Daoust hag-eñ e oa an doare speredekañ da ginnig an derbi breizhat… Pep hini a raio e soñj !\nTifo skorerien Roazhon da geñver ar c’hrogad a-enep da Naoned…


Kaozeal:Louvre - Wikipedia\nGant ar cheñchamant pal nevez-degaset d'ar bajenn , degadoù ha degadoù (kantadoù marteze) a liammoù diabarzh kamm bremañ (Gwelet an niver bras a bajennoù diwar-benn an arz ma veze kavet al liamm "Louvre" ebet evit ober anv eus ar mirdi, evel ma vezer boas d'ober alies, hag evel ma ra ar mirdi e-unan.)--Trec'hlid mitonet (kaozeal) 18 Kzu 2013 da 17:09 (UTC)\nE kalz pennadoù eo mat al liammoù : Klytaimnestra, Afrodite Melos, Jean-Siméon Chardin, Andromac'he, Briseis, Valeria Messalina, Ulla Tessin, Gregor Erhart, Pirc'hirinded da Enez Kitera, Joachim Wtewael... --Llydawr (kaozeal) 18 Kzu 2013 da 19:36 (UTC)\nYa, met d'ar mare-se e kase "Louvre" ha "Mirdi al Louvre" d'ar memes pennad. N'eus nemet kregiñ gant al lizherenn A hag e weler dija n'eo ket mat ken bremañ an hini a zo er pennad Adonis.--Trec'hlid mitonet (kaozeal) 18 Kzu 2013 da 19:53 (UTC)\nDiazezet eo ar wikipedia war ar c'hemmoù, met n'eo ket komprenet gant an holl. Pep pennad a c'hall kemmañ, met n'eo ket komprenet gant an holl. Ma n'afe ket ar glemmicherien da lakaat o fri e labour ar re all ken alies mann nemet evit gwerouzat war-lerc'h e vefe aesoc'h o buhez. Bianchi-Bihan (kaozeal) 18 Kzu 2013 da 21:44 (UTC)\nOberourien zo, ouzhpenn klemmicherien: https://br.wikipedia.org/w/index.php?title=Adonis&diff=1543449&oldid=1513948 . Bianchi-Bihan (kaozeal) 18 Kzu 2013 da 22:30 (UTC)\nAdtapet diwar « https://br.wikipedia.org/w/index.php?title=Kaozeal:Louvre&oldid=1543469 »\nKemmoù diwezhañ degaset d'ar bajenn-mañ d'an 18 Kzu 2013, da 22:30.


Accueil / Maxime TOUZE (Pajenn 6)\n1 April 2017\tEtrebroadel, Penn-Kentañ 0\n24 January 2017\tEtrebroadel, Maxime TOUZÉ 0\nN’eus fin ebet da zrama ar Brexit. Diaes eo evit Theresa May hag he gouarnamant, n’o deus ket a steuñv resis goude ar Brexit. Prometet he deus e vefe ur Brexit kalet (hard Brexit). Met a-raok en em gavout aze e ranko goulenn asant parlamant Westminster evit deraouiñ ar mellad ...\nMartin McGuinness en deus roet e zilez !\n10 January 2017\tEtrebroadel, Maxime TOUZÉ 0\nTaol-kurun e Norzh-Iwerzhon ! Martin McGuinness, unan eus an daou vinistr kentañ, en doa roet e zilez dec’h. Un enkadenn bolitikel nevez zo warnes kregiñ. Luziet a-walc’h eo ar sistem politikel e Norzh-Iwerzhon dibaoe Emglev Gwener ar Groaz. Dre ret ez eus daou vinistr kentañ, unan evit ar republikaned, unan ...\nMennad ABU a-enep da drevadenniñ Palestina : kounnaret Netanyahou !\n24 December 2016\tEtrebroadel, Maxime TOUZÉ 0\nUn diviz istorel e c’hallfe bezañ hini Aozadur ar Broadoù Unanet. Ur mennad a zo bet votet evit kondaoniñ trevadenniñ Israel e Palestina. Pevarzek ezel eus ar bodad o deus votet a-du gant ar mennad 2334, hag ar Stadoù-Unanet zo chomet hep votiñ, hep lakaat o veto evit ar wech ...\nPage 6 of 15Premier / Kentañ...«45678\t»\t10...Dernier / Diwezhañ


Pajenn:Ar Prat Rimadellou brezonek, 1911.djvu/35 - Wikimammenn\nPajenn:Ar Prat Rimadellou brezonek, 1911.djvu/35\nAr baotrez a rusias, hag a roas eun taol lagad da Laouig, eat e spered marvat da vro ar stered ; goude-ze e lavaras a vouez izel :\n— « Eo, va mamm, bet oun, hag e welet e meus. »\n— « Ac’hanta, peseurt liou o deus e vleo ? Melen ? du ? brun ? rus ? eme Yvona, eun tammig berboell… Me n’in ket d’an oferen. Red eo d’in chom ama, abalamour da gerc’hat, pa skoo an hanter-noz, an dour a bare an dersien. »\nTan unan eus ar goulaouennou rousin a zaoulamme :\n— « Arabat e vezo d’eoc’h lezel goulaouen ebet da vervel, a lavaras Fanch koz ; hini pe hini ac’hanomp a varvfe dizale. »\n— « Daoust hag holl dud kear a zo ama ? » a c’houlennas Mariannig, o neza gant ar c’har eus an deiz kenta ’r bloaz betek an diveza, nemet da zul ha da c’houel, hag an dra-ze abaoue ouspenn hanter kant vloaz a yoa.\nGant he biz e niveras kement hini a yoa en ti, hag e kendalc’has gant he c’haoz :\n— « Kata, ar zorserez goz n’ema ket. Mirit n’ez afe da ober tro kear gant he c’har-neza ; kement-se a virfe oc’h hor gwez da roi frouez ! »\nPrimel n’en doa c’hoaz lavaret netra : setu hen o troi war zu Laouig. Hema a yoa o koms gant ar Floc’h, ar bombarder.\n— « Petra c’hoarvez ganez, Laouig ? emezan. Ganet out pemzek vloaz a zo, dres da genver an deiz-ma ; ha da dad e-unan eo a gasas ac’hanout d’an iliz evit beza badezet. Ma, lavaret a rafed ez out deuet er bed er falla dervez pe nozvez eus miz du !… »\nAn den yaouank a hejas e benn hag a lavaras didroidel :\n— « Petra c’hoarvez ganen, kamalad Primel, emezan. Sonjal a ran ez eus dre ar bed kalz tud eürus, o deus kement a c’hoantaont ; hag ez eus ivez kalz tud paour nemet re vec’hiet dindan ar poaniou a bep seurt, hag a zo red mat d’ezo dioueret kalz traou ezom bras anezo koulskoude.\n— « Eus petra ec’h eus-te da glemm ? »\n— « Gwir eo, eme Laouig o plega e benn, eus petra e klemfen ? Daoust ha nem eus ket tud, ti, bara, madou hag amzer da zont dirazon, me, emzivad, savet diwar ar garantez ?… me hag a c’hede… »\n— « A c’hede petra, Laouig ? »\n— « Netra evidon, pep tra evit ar re all ! Me garfe lenn mat e pep seurt yezou, lenn koulz hag an Tad Gwenole ; eveltan, me garfe gellout skriva e lizerennou aour Aviel hon Ao. Jezuz-Krist… Me garfe gouzout kement tra a zesk ar venec’h er c’heariou d’eun niver bras a vugaligou eus va oad… En eur ger, aotronez Primel\nAdtapet diwar « https://br.wikisource.org/w/index.php?title=Pajenn:Ar_Prat_Rimadellou_brezonek,_1911.djvu/35&oldid=161406 »\nKemmoù diwezhañ degaset d'ar bajenn-mañ d'an 4 Mae 2020, da 09:45.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Declan Breathnach) (KildareStreet.com)\nResults 1-20 of 837,079 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Declan Breathnach)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Declan Breathnach)


Vinstrihreyfingin - grænt framboð - Wikipedia\nStrollad glas an tu kleiz (islandeg :Vinstrihreyfingin - grænt framboð) a zo ur strollad politikel islandat bet krouet e 1999 gant un nebeud dilenndi en Alþingi a savas a-enep kendeuziñ strolladoù an tu kleiz islandat e Samfylkingin. Diazezet eo programm ar strollad war ar sokialouriezh demokratel, ar wregelouriezh ha difenn an endro. Stourm a ra ivez evit ma kemerfe perzh ar geodedourien e merañ o bro war-eeun. Sevel a ra a-enep emezeliñ Island e NATO, a-enep ma'z afe Island en UE, hag a-enep aloubadeg Iraq hag Afghanistan gant arme SUA. Sevel a ra ivez a-du gant stourm ar Balestiniz. Ezel eo eus Unvaniezh c'hlas ha kleiz an Norzh.\nE-tro 3 000 ezel a zo ennañ. Steingrímur J. Sigfússon eo a zo prezidant ar strollad, Katrín Jakobsdóttir a zo bezprezidantez, ha Drífa Snædal a zo sekretourez.\nDa-geñver dilennadeg ar parlamant e 1999 e tapas kaout 9,1% eus ar mouezhioù, da lavaret eo 6 dileuriad en Alþingi. 5 dileuriad a dapas e dilennadeg 2003 (8,8%) hag e 2007 e tapas kaout 9 dileuriad (14,3% eus ar mouezhioù).\nE 2009 e kemeras perzh er gouarnamant kenunaniezh gant Samfylkingin. En dilennadeg da-heul e kreskas e niver a gannaded (9 da 14) ha e teuas da vezañ trede strollad politikel brasañ Island (21,7% eus ar mouezhioù).\n1 En dilennadegoù\n2 Kannaded ha ministred\nNiver a vouezhioù\nDisoc'h an dilennadeg\nDilennadeg parlamant Island 1999 15 115 9,1% 6 Trec'h Strollad ar frankiz\nDilennadeg parlamant Island 2003 16 129 8,8% 5 Trec'h Strollad ar frankiz\nDilennadeg parlamant Island 2007 26 136 14,3% 9 Trec'h Strollad ar frankiz\nDilennadeg parlamant Island 2009 40 580 21,7% 14 Trec'h an Emglev sokial-demokrat\nKannaded ha ministredAozañ\nan 23 a viz Ebrel 1983 Prezidant ha ministr an argant, al labour-douar hag ar peskerezh pastell-vro biz\nKatrín Jakobsdóttir an 12 a viz Mae 2007 kenbrezidantez ha ministrez an deskadurezh pastell-vro Reykjavíkurkjördæmi norður\nÖgmundur Jónasson an 8 a viz Ebrel 1995 ministr ar yec'hed pastell-vro gevred\nan 8 a viz Mae1999 ministr an endro pastell-vro Reykjavíkurkjördæmi suður\nan 8 a viz Mae 1999 kannad pastell-vro gwalarn\nan 12 a viz Mae 2007 kannad pastell-vro Reykjavíkurkjördæmi suður\nan 12 a viz Mae 2007 kannad pastell-vro Reykjavíkurkjördæmi norður\nan 12 a viz Mae 2007 kannad pastell-vro su\nan 8 a viz Mae 1999 kannad pastell-vro biz\nPajenn ar Strollad e lec'hienn Unvaniezh c'hlas ha kleiz an Norzh\nAdtapet diwar « https://br.wikipedia.org/w/index.php?title=Vinstrihreyfingin_-_grænt_framboð&oldid=1661575 »\nDernière modification le 8 Gwe 2015, à 20:11\nKemmoù diwezhañ degaset d'ar bajenn-mañ d'an 8 Gwe 2015, da 20:11.


Al leanezed !… Petra reont ? - Wikimammenn\nAl leanezed !… Petra reont ?\nTi moulerez Sant-Gwilherm, 1911 (p. 6-10)\n◄ Tri hent ar bed-all Al leanezed !… Petra reont ? Hekleo eus invantor an ilizou e Breiz-Izel ►\nAl Leanezed !… Petra reont ?…\nAr pez a reont\nKalz Leanezed a yoa en hor bro, ha n’oa den a gement na ouiche petra reant. N’heller ket beza hep her gouzout, rak m’ho c’havet e pep leac’h.\nAr merc’hed santel ze, kutuilhet gant Doue e unan er gwella tiegeziou kristen, a yoa en em westlet da dremen ho buez wardro kement seurt poaniou a zo war an tamm douar ma ouspen ma roent d’an holl ar skouer euz ho vertuziou dispar.\nHo c’haout a reer e kichen kavel ar bugel, e-tal gwele ar c’hlanvour, en tiez soul, er broiou gouez; n’eus netra ziez gwest da harza anezo ; loustoni ebet war gorf an den, poan ebet n’eus fors peger bras eo, hag a rafe d’ezo heugi… Mont a reont da glask ar skuizder, ha bemdez e kavont eur stum nevez bennak da zervicha Doue hag… an nesa.\nBiskoaz marteze ne welas ar bed netra gaëroc’h, biskoaz ar wreg kristen na luchas eus eun hevelep sked.\nC’hoarezed vihan ar beorien\nC’hoarezed vihan ar beorien a zastum war an hent an holl gozidi a gavont, gwazed ha merc’hed, a zo red d’ezo gortoz re bell e kichen hospitaliou ar c’houarnamant, pe abalamour n’o deus kavet den da goms evito.\nDastum a reont anezo evel m’emaint, lod goloet a c’houliou heuzus, lod-all deuet da veza dishenvel diouto o-unan pe gant an diouer eus an traou muia red d’an den evit beva, pe gant an dizurz. Digemeret a reont anezo en ho ziez, el leac’h ma vezont kempennet, maget ha gwisket gant ar pez a vez bet roet d’ar C’hoarezed o klask an aluzen evito a-zor da zor. Ho-unan e tebront eus ar memes boued kestet evit ho feorien, ha setu ar baëamant hep hini-all a c’houlennont digant an dud evit ho labour poanius.\nPa deu eur paour nevez da skoi war an nor, ma n’eus gweel ebet evitan, unan eus ar C’hoarezed a raio an dilez euz he hini hag hen roi d’ar paour ; hag e kousko war ar planken da c’hedal ma vo digaset eur gwele d’an ti.\nD’hor peorien koz, mar plij !…\nDaoust ha n’hoc’h eus ket bet gwelet e-hars doriou an hostaliriou bras diou leanez sarret kloz en ho mantellou zu, eur mousc’hoarz leun a vadelez o tarza war ho dremmou hag ho zelhou troet d’an douar ? Eun dervez edont o c’hedal evel-se, pa deuas eun den dizoue da dremen. Unan anezo a dostaas outan hag a lavaras oc’h asten he dourn evit goulen an aluzen : « Evit hor c’hozidi, mar plij, Aotrou ! » An den difeiz a yeas eur sac’had kounnar ennan. Dont a reas eur ger mezus eus e c’henou, hag o tizrei war-zu enni e kraenchas outi. Ar c’hoar gez na ziskouezas netra a-ziaveaz eus ar pez a dremene en he diabarz. Kredabl e teuas en he spered skouer H. Z. Jezuz-Krist en doa lezet ive ar Yuzevien da ober d’ezan a bep seurt dismeganzou, hag ar C’hoar vihan a yeas dres dirak ar reuzeudig evit lavaret d’ezan : « An dra-ze, Aotrou, a yoa evidon ; evit hon re goz brema, mar plij ! »\nChom a rea c’hoaz ’velkent eun tamm kalon bennak e kreiz an den divezet, rak koueza ’reas d’an daoulin da c’houlen trugarez.\nC’hoant a zo da lakaat re-all en ho leac’h\nSetu ma klever mitisien o vont hag o tont e sâl vras ar c’hlanv-di (hospital).\nDigas a reont eur c’hravaz goloet gant eul lienen wenn ha glaz. Ar mestr louzaouer a zo war c’hed, kals medisined bodet endro d’ezan. Setu ma tizoloer ar c’hravaz, hag e weler astennet warni eur c’hlanvour kez digaset da « operi ». Eun den yaouank eo, hag a c’hell kaout 25 vloaz d’an hirra. Dioc’h e welet eo eaz gouzout n’eo ket deus Pariz, rake ziouskoaz a zo ledan, e zremm melenet gwechall er parkeier a dro brema war ar gwenn-erc’h roet d’ezhan gant ar c’hlenved, sklear eo, mez ivez kredabl, gant ear bounner ar c’heariou. O ya, eur Breizad eo deuet da Bariz da glask an eürusded ha n’en deus, siouaz ! bet nemet poan ha tristidigez.\nGant kals poan e teu ar c’hlanvour da c’hellout ’n ’em lakaat en e goaze, hag e c’houlen gant spont hag hen e vezo hir an abaden.\n— « O va Doue ! sec’hed am eus !… » Gleb dour gant ar c’houezen a zivere dioutan, ar Breizad a yoa dihunet, gant eur waskaden boan e kreiz e huvre ; hage laoskas eur glemmaden hir, hogen, evel da hini hor Zalver Jezuz, den na reas van, den na dostaas da druezi warnan.\nAsten a reas e ziwreac’h evel evit klask eun dra bennak da starda…\n— « Na poan am eus !… Eur bannac’h dour !… Mamm !… Va mamm !… Koulskoude, du ze, er penn-all d’ar zâl, ez eus eun toull prenestr sklerijennet ; gwelet a reer a-dreuz ar gwer demezelled faro o vont hag o tont, o lammet, o c’hournijal ; gwechou, zoken, e weler anezo oc’h eva eun dra bennak… Douetanz ebet, an demezelled skanv deuet warlerc’h al leanezed a zo o frikota, ha n’ho deus ket amzer da veza wardro ar re glanv fiziet enno…\n— « Aotrou Doue ! petra c’hoarvez ganen ?… Biskoaz n’em boa c’hoaz santet an dra-ze… Daoust hag erru eo ar maro ?… hep ma ve eur beleg… eur c’hristen em c’hichen… Mervel a rankin eta evel eur c’hi !!!… »\nHag e chach al linser dindan e ching, e tistaol anezi eur pennad goude, evit he chacha a-nevez gant e zaouarn glebiet holl a c’houezen.\nE zaoulagad a zo o vont da veza goloet a goabren ; gwelet a raio prestik an eternite dre an nor a zo kornzigor dirazan ; hag e karfe gwelet eur beleg, e vamm pe eur mignon o starda kroaz Hor Zalver war e vuzellou prest da veza klozet evit atao. D’an ampoent koulskoude ar prenestig am eus komzet anezan a zigor eun nebeut hag e weler eun tammig demezel a zaou pe dri bloaz war ’n ugent, diskabel, dizolo he bruched, oc’h astenn he fenn dre an toull.\n— … « O netra ! n’eo netra. Me gred eo ar 17 a zo o storlokat ! »\nHag e serras ar prenestr !\nDioc’h henvelidigez Per an Ermid.\nAdtapet diwar « https://br.wikisource.org/w/index.php?title=Al_leanezed_!…_Petra_reont_%3F&oldid=159727 »\nKemmoù diwezhañ degaset d'ar bajenn-mañ d'an 19 Ebr 2020, da 22:42.


Pajenn:Troude ha Milin - Ar marvailler brezounek.djvu/292 - Wikimammenn\nPajenn:Troude ha Milin - Ar marvailler brezounek.djvu/292\nampoent-ze a zioud-ho, war nij, gant ar pez korf den. — Va zad, eme Ivon, me a ia war-lerc’h al laer, ha ne zistroinn aman, ken na vezo bet paket gan-en.\nMa oe dioc’h-tu enn eur verienenn ; ober a ra neuze ann dro d’ar roc’h a-benn teir gweach, ha ken na oe ar bederved ne gavaz eunn toullik bihan-bihan. Dre-z-han e c’hellaz, gant kalz a boan, mont dindan ar roc’h. Pa oe eno, e oe souezet o welet peger kaer e oa, ha peger sklear ive, pege-\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/292&oldid=144263 »


Kazh penn plat - Wikipedia\nGenad : Prionailurus\nAr c'hazh penn plat (Prionailurus planiceps pe Felis planiceps pe Ictailurus planiceps) a zo ur c'hazh bihan (45 cm) eus gevred Azia. Gell-du eo e greoñ gant un nebeud brizhelloù du war e c'houzoug hag e bavioù berr. Ront eo e zivskouarn. E benn a zo disheñvel-tre ouzh hini ar c'hizhier arall. Plat eo gant ur fri hir. Ar c'hazh penn plat zo unan eus an tri c'hazh n'int ket gouest da guzhat o skilfoù (an daou arall eo ar c'hazh-ki ha kazh Irimote).\nEr c'hoadegoù glavek e vev, e-kichen an dour. Un aneval-noz eo ha debriñ a ra raned, pesked ha grilh-dour.\nEn arvar bras eo ar c'hazh penn plat hag e 1985 e kredjod e oa aet da get. Adkavet e voe e 1991. Ne vev nemet en un nebeud lec'hioù e Sumatra ha Malaysia. N'eo ket hemolc'het, met en arvar emañ en abeg da distrujadeg ha dibezhiadeg e annez. Krediñ a reer ez eus war-dro 10.000 kazh plaen o fenn er bed, disrannet e poblañsoù bihan nebeutoc'h eget 1.000 hinienn enno.\nGwarezet eo e-barzh an holl vroioù eus ar rannved ha meneget eo e stagadenn I ar CITES.\n(en)Ar c'hazh penn plat\nAdtapet diwar « https://br.wikipedia.org/w/index.php?title=Kazh_penn_plat&oldid=1653168 »\nKemmoù diwezhañ degaset d'ar bajenn-mañ d'an 22 Gou 2015, da 09:32.


Skoazell:Kammedoù kentañ - Wikipedia\n1. Kregiñ ganti\n2. Ho tegasadenn gentañ\n3. Furchal e-barzh Wikipedia\nKlikañ war kemmañ evit degas kemmoù en ur pennad.\nRenablet e vez ar c'hemmoù war bajenn istor ar pennad.\nHa gwelet a rit ar pempilh kemmañ e krec'h pep pennad ? War Wikipedia, pa glikit war ar bouton-se, e c'hallit degas kemmoù en ur pennad pa garit, pe e vefec'h enskrivet dija pe ne vefec'h ket c'hoazh.\nPetra eo Wikipedia ?\nUn holloueziadur frank a wirioù, digoust, digor ha liesyezhek eo Wikipedia. Pedet oc'h c'hwi da gemer perzh ennañ, ma c'hoarzh ouzhoc'h. Aes-kenañ eo skrivañ pe krouiñ ur pennad nevez. Prim-tre eo ivez rak gallout a rit gwelet ar c'hemmoù degaset ganeoc'h enlinenn diouzhtu. Ho labour a c'hall bezañ lennet, kerkent ha graet, gant Wikipedourien all a dremeno war o lerc'h evit gwiriañ ha klokaat ar pezh zo bet degaset ganeoc'h. Ur Wiki a vez graet eus seurt lec'hiennoù Kenrouedad etregwezhiat.\nPenaos 'ta e c'hall mont en-dro ?\nDegadoù a vrezhonegerien a vez dizehan o wellaat ar Wikipedia brezhonek. Kemmoù niverusoc'h-niverusañ a vez degaset bemdez. A-zeiz da zeiz e kresk an holloueziadur ha dont ar ra evel-se da vezañ klokoc'h ha resisoc'h. Plijusoc'h ha bravoc'h eo ivez.\nDalc'het e vez roud eus kement cheñchamant degaset en ur pennad war ur bajenn istor ha war bajenn ar c'hemmoù diwezhañ. Dalc'hmat eo posupl distreiñ d'unan eus stummoù koshoc'h ur pennad ha, dre vras, e vez skarzhet buan an degasadennoù didalvez pe noazus\nPenaos e c'hallan-me kemer perzh ?\nA-raok pep tra, arabat termal ha stagit ganti kerkent ha bremañ ! Reizhañ ur vi-koukoug pe ur fazi reizhskrivañ paneveken zo un intrudu talvoudus dija. Priziet e vo gant an holl. Gallout a ra an holl kemer perzh. Arabat bezañ chalet gant ar soñj terriñ Wikipedia pe degas traoù diezhomm — mar bez ret e teuio implijerien muioc'h arroutet war o lerc'h ha skoazellañ a raint ac'hanoc'h evit ingalañ an traoù.\nTu zo d'an holl dud kemer perzh e Wikipedia, memes en un doare dizanv-mik. Daoust da se o deus divizet an darn vrasañ eus an implijerien krouiñ ur gont hag ober gant un anv implijer dezho o-unan. Perak krouiñ ur gont ? Gant ur gont e c'hall an degasadennoù a zeu gant un den bezañ lakaet war e gont dezhañ e-unan. Gallout a reer kemer perzh er votadegoù ha krouiñ ur bajenn bersonel... Evit krouiñ ho kont implijer klikit war Krouiñ ur gont pe en em enskrivañ. Kerkent ha graet e c'hallit mont d'en em ginnig war Kannadig an implijerien nevez.\nKrogit da gemer perzh diouzhtu ! >>\nAdtapet diwar « https://br.wikipedia.org/w/index.php?title=Skoazell:Kammedoù_kentañ&oldid=1903286 »\nKemm diwezhañ d'an 22 Mae 2021 da 23:21\nKemmoù diwezhañ degaset d'ar bajenn-mañ d'an 22 Mae 2021, da 23:21.


Hedy West : diforc'h etre ar stummoù - Wikipedia\nHedy West : diforc'h etre ar stummoù\nHedy West (kemmañ)\nStumm eus an 3 Gen 2022 da 07:53\n4 okted lamet , 5 miz zo\n→He buhez: typo, replaced: t [ → t [ (4) using AWB\nStumm eus an 13 Du 2019 da 05:31 (kemmañ)\nStumm eus an 3 Gen 2022 da 07:53 (kemmañ) (dizober)\nD (→He buhez: typo, replaced: t [ → t [ (4) using AWB)\nGanet e oa e [[Cartersville]], ur ger e menezioù hanternoz Georgia en 1938. He zad, Don West a oa ur barzh ha sindikadour. Adal he 10 vloaz e krogas da ganañ war al leurennoù.Skoliet e voe er Western Carolina College.\nEn 1959 ez eas [[Evrog Nevez]] hag e studias sonerezh e Mannes College ha c'hoariva e [[Columbia University]]. Pa eruuas ha pa welas ar "Folk Revival" o c'hoarvezout dirak he daoulagad e komprenas e oa ar sonerezh a sone tud an Norzh ar memes sonerezh evel an hini a gleve a-hed he yaouankiz e Georgia. Neuze e krogas da ganañ e kornad New York. Perzh a gemeras e buhez sevenadurel hag en abadennoù [[Greenwich Village]]. Kanañ a reas gant [[Pete Seeger]] en ur sonadeg e [[Carnegie Hall]]. Sinañ a reas ur gevrat e ti Vanguard Records goude kanañ en Indian Neck Folk Festival e miz Mae 1961. Kanañ a reas evit an albom-dastumad New Folks, evit Vanguard, e 1961 ha goude e reas div bladenn hec'h-unan.\nE derou ar bloavezhioù 1960 ez eas da chom da [[Los Angeles]] ma veze o kanañ ha ma timezas.\nE 1964 e kanas en Newport Folk Festival. E 1966 e voe gwelet en abadenn skinwel [[Rainbow Quest]], war un dro gant Mississippi John Hurt, a veze kaset en-dro gant [[Pete Seeger]]. A-benn neuze e oa krog da vont aliezik da Vro-Saoz. Seiz vloaz e chomas e Londrez.\nE 1968 e timezas e Londrez da Pete Myers (1939-1998), a laboure er BBC, ha dizimeziñ prestik goude.\nE diskar-amzer 1970 e tistroas da SUA gant he fried all,Joseph, da chom e [[Stony Brook (New York)]] hag ur verc'h he doe, anvet Talitha.\nEr bloavezhioù 1980 ez eas da chom da [[Princeton (New Jersey)]] gant gwaz ha merc'h, ha goude marv Joseph e deroù ar bloavezhioù 1990, da Philadelphia, en Pennsylvania.\nAdtapet diwar « https://br.wikipedia.org/wiki/Dibar:MobileDiff/1934032 »


Pajenn:Instructioneu santel ar er gurionnéeu principal ag er religion, 1790.djvu/246 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/246\nmeit-hac ean e vehai un avantage-benac é quemènt-ce, pé un nécessité-benac d’er gobér ; ha hoah réd-è seèllèt guet pèh intantion ha de bihue en ou dizolér. Par-exampl, n’en dai quet goal-gonz-è avertissein un tad, ur mæstr ag en droug e ra ou bugalé, pé ou serviterion : nac avertissein er Person, pé un dén honest-benac en dès otorité én ur Barræs, ag er scandal, pé fal affærieu e bass én ur hanton pé én un ti-benac, eit ma laquei reihtæt, mar eèll : nac avertissein unan-benac e uélér é hantein hemb goud certæn tud vincius ha debauchét. Obligét vér memb guhavè d’aveitissein ; èl mei serviterion péré e uelehai er vugalé ag en ti doh hum zirangein, pé é laireah ou zud, &c. Obligét veheoh hoah de zisclæriein d’er Person un ampechemand e hanàueheoh ar un diméein, de laquad hou ç’hanhue ar ur Monitoër, meit-hac exant veheoh, ha de zisclæriein er urionné d’er Juge, idan boén a voud éscommuniét, &c.\nCablus vér ag er péhet a oal-gonzereah : 1.° A pe larér ar goust en Nessan brassoh droug eit n’en devai groeit. 2.° A pe daulér ul lihue du ar é ævreu mat, èn ul larèt, par-exampl, en ou groa eit bout seèllét hac istimét, &c. 3.° A p’er mêlér guet un ton yein ha milis. 4.° A pe zizolér é zefauteu, pé ur faute-benac en dès groeit. 5.° A pe gleuér er mêlein ha ma rér dantand pé dré ur silance trist pé dré ur gest-benac, ne vai quet tout gùir er vad e larér a nehou. 6.° A\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/246&oldid=128788 »


Themisto (loarenn) - Wikipedia\nGwel arzour Themisto\nDizoloet gant Charles Kowal (1975)\nDizoloet d'ar 30 Gwengolo, 1975\n21 miz du, 2000addizoloet\nradius krenn 7,391,650 km\nKelc'htro 45,972,400 km\nPeriapsis 5,909,000 km\nApoapsis 8,874,300 km\nPrantad reveulziañ 129.82761 d\nTizh orbitel krenn mui.: 5.074 km/s\nkrenn: 4.098 km/s\nnebeut.: 3.379 km/s\nStouadur 13.865° (diwar keheder Yaou)\n/45.81° (diwar an ekliptik)\nTreuzkiz krenn ~25 km\nGorread ~200 km²\nVolum ~270 km3\nMas 6.89×1014 kg(0.018 Douar)\nGravitadur gorre ~0.0029 m/s²\nTizh achap ~0.0048 km/s\ntemp. gorre ~124 K\nThemisto (gresianeg Θεμιστώ) pe Yaou XVIII a o ul loarenn brogradek Yaou. Dizoloet e voe da gentañ gant Charles T. Kowal ha Elizabeth Roemer d'ar 30 miz Gwengolo 1975 ha anvet S/1975 J 1. Ne voe ket posupl da wirekaat an dizoloadenn, avat.\nE-pad ar bloavezhioù 80 ne voe nemet un notennig e dorn-lvrioù steredoniezh. E 2000, avat, e tizoloas Scott S. Sheppard, David C. Jewitt, Yanga R. Fernández hag Eugene A. Magnier ar pezh a seblante bezañ ul loarenn nevez. Homañ a anvjont S/2000 J 1. Kadarnaat a rejod bremaik e oa an hevelep korf eget an hini dizoloet e 1975.\nE 2002 e voe anvet hervez Themisto, unan eus serc'hed Zeus\nLoarennoù direizh Yaou.\nDivoutin eo kelc'htro Themisto. Etre al loarennoù galilean hag ar strollad kentañ a loarennoù direizh progradek. Hemañ e-keñver re al loarennoù arall a ziskouez an dresadenn-mañ. Al loaren a-us d'an ahel a zo progradek tra ma'z eo kilgradek ar re dindanañ.\nAdtapet diwar « https://br.wikipedia.org/w/index.php?title=Themisto_(loarenn)&oldid=1963371 »


Hywel Rhodri Morgan (29 Gwengolo 1939 – 17 Mae 2017) zo ur politikour kembreat. Kentañ Ministr Bodadenn Vroadel Kembre eo abaoe an 9 a viz C'hwevrer 2000. Kemeret en deus lerc'h Alun Michael, ha neuze ez eo an eil den zo e penn Bodadenn vroadel Kembre abaoe m'eo bet savet.\nGanet e oa bet e 1939, mab da T. J. Morgan a oa kelenner kembraeg er skol-veur. Kembraeger eo Rhodri Morgan eta. Graet en deus e studioù e skolioù-meur Oxford ha Harvard. Labouret en deus evel kargiad. E 1987 e oa bet dilennet evit ar wech kentañ da gannad e Ti ar C'humunioù (Member of Parliament) evit pastell-vro Cardiff West, en anv Strollad al Labour.\nGoude-se e oa bet dilennet e Bodadenn Vroadel Kembre e 1999. E miz C'hwevrer 2000 e oa bet dilennet e penn Strollad al Labour e Kembre, ha d'ar 16 a viz Here 2000 e oa deuet da vezañ Kentañ ministr Kembre, war-lerc'h Alun Michael en doa roet e zilez. D'an 29 a viz Gwengolo 2009 en doa embannet Rhodri Morgan e roe e zilez eus e bost, dre ma oa o paouez kaout 70 vloaz. Carwyn Jones zo bet dilennet gant izili Strollad al Labour e Kembre da gemer e lec'h.\nAdtapet diwar « https://br.wikipedia.org/w/index.php?title=Rhodri_Morgan&oldid=1748714 »\nDernière modification le 18 Mae 2017, à 17:59\nKemmoù diwezhañ degaset d'ar bajenn-mañ d'an 18 Mae 2017, da 17:59.


Buhez ar Zent. pages 525, 526. Encyclopédie Marikavel.\npages 525, 526\nApolliner a deuas gant sant Per eus a Antioch da Rom; prins an Ebestel hen sakras eskob hag hen c'hasas da Raven da brezek ar relijion neve. O vezan ma c'honeze eno eleiz a dud da Jezuz-Krist, e oe\ntapet gant beleien an idolou ha skoet didrue.\nPrest goude e roas ar prezeg d'eun dijentil, e hano Bonifas, a oa mut eur pennad a oa; parean reas ive e verc'h a oa perc'hennet gant an drouk-spered. Setu ma 'n em zavjod adarre en e eneb.\nSkoet a oe gant gwial, grêt a oe d'ezan bale war ar glaou beo; ha dre ne rê an tan droug ebet d'ezan, e oe argaset er-mêz a gêr.\nGoude bezan bet eur pennad o vale bro, e tizroas da Raven, hag e reas da verc'h Rufin sevel eus a varo da veo; abalamour da ze, tiegez Rufin a-bez a gredas en Jezuz-Krist. Gouarner Raven, pa glevas an neventi, a roas urz d'an eskob santel da baouez gant e gelennadurez, hag evel ma ne rê van ebet, e oe dispennet a dôliou skourje, skuilhet dour bero en e c'houliou, torret e c'henou outan a dôliou mein, chadennet ha stlapet er prizon. Pevar devez goude, oe grêt d'ezan pignal en eul lestr da vont d'an harlu.\nAn avel hen tôlas war ôchou an Thras. Eno e oa eun templ da Zerapis, hag an drouk-spered a gomze ennan betek neuze; mes lavaret a reas ne raje ken, keit ha ma chomje diskib sant Per er vro.\nAr baganed a 'n em lakas eta da glask an divroad, ha dal m'hen c'havjont, e rejont d'ezan kemer prim an tec'h.\nDizro da Raven, Apolliner a gavas adarre beleien an idolou d'e damall; prizoniet a oe, mes an ofiser karget d'e ziwall a oa kristen dre guz, hag a lakas anezan da dec'hel en noz. Ar baganed, dal m'hen gouezjont, a redas war e lerc'h, hag a c'houlias anezan kement ma kredent bezan e lazet.\nAr gtistenien hen dastumas diwar an hent; bevan reas c'hoaz seiz devez; nerz awalc'h en devoe d'o alian da viret mat o fe, hag e oe kurunet en gloar e verzerenti. E gorf a oe sebeliet en harz moger kêr.\nSeul-vui e sellomp ouz an heol, ha seul-vui e chomomp en estlam, rak, ken alïes gwech m'hen gwelomp, e kavornp en deve bepred ar memes sked hag ar memes gened.\nEvelse, hanoiou ar verzerien a lufr, daoust d'an niver bras a vlaveziou a zo tremenet warneze, ha dre ma varvo ar c'hantvejou, o brud ne raio nemet en em astenn muioc'h-mui.


Moira - Wikipedia\n(Adkaset eus Moirai)\nAr Parkezed gant Sodoma.\nAtropos, gant Goya, 1820-1823, Mirdi ar Prado (Madrid)\nLac'hesis war ar Puteal de la Moncloa, penn ur puñs marmor e doare atikat nevez an IIvet kantved, Mirdi Hendraouriezh Spagn (Madrid)\nAn teir Moira (pe ar Moirai, pe an Teir Farkezenn d’ar Romaned, pe ar Parkezed, pe Merc'hed an Tonkadur), a oa doueezed a rae war-dro ganedigezh, buhez, ha marv an dud war an douar. Da dud Hellaz kozh e oa divizet gant an doueed kement tra a c’hoarvez er vuhez. Edo an teir Moira o chom en ur palez ma’z eo skrivet tonkad pep hini en houarn hag en arem, ha na den na doue n’hall diverkañ tra ken.\nΜοῖραι / Moĩrai eo o anv e gregach. Bez' ez int :\nKlotho (« Nezerez ») a zalc’h an neudenn, arouez buhez mab-den, war ur gegel ;\nLac'hesis (« Tonkad ») a dro an neud war ur werzhid ;\nAtropos (« Didro ») eo an hini a droc’h neudenn buhez an dud pa vez deuet ar c’houlz.\nO ganedigezh[kemmañ | kemmañ ar vammenn]\nGant piv e oant bet ganet, n'eo ket aes gouzout.\nHervez Theogonia Hesiodos e oant merc'hed da Nyks (an Noz), ha netra ken. Koulskoude e lavar ivez e oant merc'hed da Zeus ha Themis.\nAr re a laka e oa Nyks a oa he mamm, evel Cicero, a ra anv eus Erebos evel tad.\nDoareoù all a zo d'ar vojenn, stag an holl anezho ouzh an doueed kentañ, (Ouranos ha Gaia, diwar-lerc'h tammoù de Lykofron et d'Athenaios, pe C'haos gant Kointos Smyrne).\nEr Republik, gant Platon, int merc'hed da Ananke (ar Red), met seblantout a ra bezañ ur c'hompren personel d'an oberour.\nEn arzoù ar prantad modern ne vez anv nemet eus ar Parkezed e mod ar Romaned. Rouez a-walc'h an oberennoù dediet dezho.\nPadal brudet eo an daolenn Ar Parkezed o nezañ planedenn Maria de' Medici gant Rubens a zo e-giz titl un heuliad a 24 livadur gouestlet da vuhez ar rouanez-vamm, livet etre 1622 ha 1625 evit palez al Luksembourg, he falez nevez e Pariz. Resped d'ar rouanez, Atropos ne droc'h ket dirazomp neudenn he buhez. Da heul an daolenn gentañ-se e teu un eil hini e-giz istitl : Trec'h ar wirionez, kenunvaniezh divrall ar rouanez-vamm hag he mab. (Skeudennoù er bajenn Maria de' Medici (rouanez Bro-C'hall)).\nA-hend-all, c'hoarvezout a ra gant livourien zo ober dave d'ar Parkezed hep o envel, dre o jestroù hepken : an eil a ra van da nezañ gant ar gegel, eben a denn war an neudenn, an drede a droc'h. Da skouer :\nGeorges de La Tour, Lennerez planedennoù : teir flac'h yaouank gant ar jestroù-se (a c'hellfe bezañ ur respont a-dak da Rubens, seul vui ma vez graet waarzegger, an hini a lavar ar wirionez, eus al lennerez planedennoù e flandrezeg).\nPablo Picasso, Dimezelled Avignon : ar memes jestroù gant ar plac'h a-gleiz hag an div blac'h a-zehoù… Koñsevet eo bet an daolenn gant Picasso goude e weladennoù kentañ da virdi al Louvre, e-lec'h ma oa degouezhet e 1900 an heuliad Maria de' Medici. Taolenn vrudet Picasso a c'hellfe ivez kaout ul liamm bennak gant Parkezed Rubens.\nAdtapet diwar « https://br.wikipedia.org/w/index.php?title=Moira&oldid=1773142 »\nKemmoù diwezhañ degaset d'ar bajenn-mañ d'an 19 Her 2017, da 15:18.


Skoazellañ ar repuidi a bep tu d'an harz : emgav gant Garance - Noctambule Média\nEtre Bro-Frañs ha Bro-Saoz emañ Garance o chom, studierez e trede bloavezh lennegezh saoznek e skol-veur Bristol eo, hag abaoe an hañv 2015 eo engouestlet evit difenn gwirioù ar repuidi koulz e Calais hag e Bristol. Blev glas hag ur franjenn ken liesliv hag ur ganevedenn ganti, he fal a zo lakaat un tamm liv ha levenez e buhez pemdez latarek ar re o deus ranket dilezel o vro.\nGarance e doug un emvod Utopia 56 e Calais e miz Kerzu 2017\nPazioù kentañ er junglenn\nE miz Gouere 2015, en un davarn er c’harter m’emañ Garance o chom e Bristol eo kroget he endalc’h er stourm-se. Gant an aozadur “Help refugees” krouet e miz Meurzh 2015 e oa bet aozet un emvod evit sikour ar repuidi.\n“ Er bloavezh-se e oa bet kroget da lakaat ar gaoz war kudenn an divroañ, ur bern reuz a oa savet goude skignadenn poltred korf ur bugel sirian astennet war an drezenn war ar rouedadoù sokial [e deroù miz Gwengolo 2015] , ha kaoz a veze alies diouzh enkadenn an divroerien er mediaoù. Er memes koulz e oa bet krouet darn vrasañ ar c’hevredigezhioù skoazell ar repuidi evel “Help refugees”, peotramant “L’auberge des Migrants” hag “Utopia 56” e Bro-Frañs.” a zispleg deomp Garance.\nEr prantad-se neuze ez eus bet klevet kaoz diouzh junglenn Calais, ur c’hamp gouez savet diwar teltennoù, annezioù savet gant lastez hag un hangar bras war tiriad kêr Calais, nebell diouzh an harz etre Frañs hag ar Rouantelezh-Unanet. E miz Eost eo bet Garance den a-youl vat eno e-pad div sizhun, da gentañ en hangar bras oc’h ober traoù a-bep seurt evel merañ ha reiñ an dafar, an dilhad hag ar boued dastumet gant an aozadurioù skoazell ar repuidi, ha da c’houde evel kelennerez galleg diwar ar saozneg e Skol an Tevennoù er pezh a vez anvet hiriv an deiz “ar junglenn gozh”, rak distaliet eo bet e miz Here 2016 gant ar gouarnamant gall.\nEno e reas anaoudegezh gant kalzig repuidi, dreist-holl tud o tont eus bro-Soudan hag Afghanistan, tud oc’h en em gavout en etremar, o c’hortoz galloud tremen en tu all d’an harz da adkavout o familh pe da glask war-lec’h un dazont gwelloc’h evit ar pezh a vez kinniget en o vro orin. Anaoudegezh he deus graet ivez gant tud a-youl vat all hag a oa oc’h heuliañ ur programm skoazell ar repuidi kinniget gant skol-veur Amsterdam, ha kement-se a roas c’hoant dezhi ober ar memes tra met e Bristol.\n#StandWithRefugees – studierien a-gevret gant ar repuidi\nUr wech distroet e Breizh-Veur e krogas Garance da glask un aozadur a skoazell ar repuidi da gavout o flas er vro. Buan en em gavas gant STAR Bristol (STudent Action for Refugees, netra da welet gant transportoù boutin Roazhon) un aozadur krouet e 1996 rannet e 56 strollad disheñvel e pep korn ar Rouantelezh-Unanet, diouzh Bro-Saoz betek Norzh Iwerzhon. Ganto e vez kinniget teir aktivelezh bennañ : an hini gentañ a zo un homework club, ur stal evit sikour ar vugale divroet gant o deverioù, an eil a zo ur stal lenn evit ar vugale hag an trede ur skoazell hiniennel etre ur c’hrennard pe ur grennardez repuad(ez) hag ur studier(ez). “ Abaoe ur bloaz e kemeran perzh er stal lenn, bep sizhun e vezan o lenn gant ar vugale vihan evit boaziañ anezho da zistagañ ha da gompren ar saozneg. Pouezus eo evito rak alies ne glevont ket saozneg digant o zud.”\nTud a-youl vat STAR Bristol\nEn dilennadegoù tremenet eo deuet Garance da vezañ kenbrezidantez strollad STAR Bristol, ha kas a ra da benn meur a obererezh evit dioren ar strollad war pep tachenn. aozet e vez ganto darvoudoù evit kizidikaat an dud diouzh ar c’hudennoù a gavont ar repuidi er vro hag an diskoulmoù posupl evito, dindan stumm kentelioù pe prezegennoù peurliesañ. Nozvezhioù kengred gant sonerezh, boued hag evajoù a aozont ivez evit dastum arc’hant, ar wech paseet int deuet a-benn da gaout 1000£ e giz-se.\nWar an dachenn politikel e labouront ivez dorn-ha-dorn gant ti-kêr Bristol hag he deus krouet ur statud ispisial evit ar repuidi evit gallout degemer anezho gwelloc’h. “Luziet mat eo ar velestradurezh. E skol-veur Bristol ez eus ur studier irakian gant yalc’hadoù studi met nac’het eo bet dezhañ div wech kaout paperioù evit chom e Bro-Saoz. Rankout a ra koulskoude mont da sinañ ur baperenn evit prouiñ emañ er vro, kuit dezhañ da goll e yalc’hadoù. Ar wech o tont en do da sinañ ar baperenn e kreiz ur prantad arnodiñ, ar pezh a zo arvarus evit e ziplom. Kudennoù tort a-seurt a glaskomp renkañ.” a lâr deomp Garance.\nMont a ra zoken STAR betek dorioù ar Parlamant evit mont da gaozeal gant al Lorded hag ar vinistred hag evit ma selaoufent ouzh testenni repuidi ‘zo, koulz hag an diskoulmoù a ginnigont evit gwellaat stad an traoù, evit e vefe kemeret e kont o ali pa vez votet al lezennoù.\nDibenn ur brezegenn aozet gant meur a gevredigezh evit gwirioù ar repuidi\n“An harzoù a lazh an dud”\nE-pad an hañv 2017 eo distroet plac’h he blev liesliv e Calais, nebeutoc’h evit ur bloaz goude distaliañ ar “junglenn” neuze. Eno he deus labouret gant RCK (Refugee Community Kitchen) ur gevredigezh staliet abaoe deroù ar c’hamp en hangar vras. Fardañ a reont ouzhpenn 2 500 pred bemdez. Cheñchet eo an traoù abaoe miz Here 2016, an dud a vez du-hont a zo peurliesañ tud yaouank o-unan, ha dasparzhet e vez muioc’h an dud, rak an aotorelezhioù n’o deus ket c’hoant e vefe diouzh ur c’hamp heñvel ouzh ar junglenn.\n“Er mare-mañ e vez kaoz eus feulster polis er mediaoù. N’eo ket ur vojenn, bez ‘zo diouti a dra sur. Dre ma n’o deus ket c’hoant an aotorelezhioù e grogfe tud d’en em staliañ e tapont o zeltennoù digant ar repuidi, pa n’eo ket distruj anezho. Tapet e ve ganto o golc’hed, o sac’h kein pe a-wechoù zoken o stammenn.” Kement feulster a vez merzet buan war al lec’h pa teu ar repuidi da zebriñ en hangar, ha dizonet en em gavont o merzout e vez diskaret o labour gant aotorelezhioù ar vro. “P’on distroet eno e fin miz Kerzu gant “Utopia 56” ne oa ket cheñchet stad an traoù, ha daoust d’ar goañv n’eus ket a lojeiz evit degemer anezho.” a gont Garance, etre kounar ha dipit.\nGant ar gevredigezh a orin eus ar Morbihan e vez sikouret ivez ar repuidi da gaout paperioù evit chom e Frañs pe mont e Bro-Saoz, ar pezh a zo luzietoc’h c’hoazh bremañ m’eo bet diblaset ar prefedti e Aras. Tro o deus da gaozeal gant repuidi ‘zo digalonekaet o welet o mod bevañ e Calais pa gave dezho kavout repu e bro Gwirioù Mab-Den. Lod a zo mennet da vont e Bro-Saoz toare, lod all a gav gwelloc’h chom e Bro-Frañs o welet pegent dañjerus eo treuziñ an harz. “ An harzoù a lazh an dud, an dra-se a vez komprenet pa labourer en ur c’hamp. E fin ar bloaz ez eus bet muioc’h a dud marv eget boaz. An harz na harz ket an dud da glask tremen, muioc’h a dud a varvo setu tout.”\nSetu perak e kendalc’h Garance da gemer perzh e aozadurioù a-bep seurt evit degemer ar repuidi, evit lakaat an dud da vont gant lugan “Help refugees” – “Choose love” – kentoc’h evit gant ar feulster hag ar marv.\nMarine Lavigne 17 janvier 2018 17 janvier 2018 angleterre, europe, france\nPrécédent Article précédent : Psychiatrie à Rennes : Conditions d’accueil inquiétantes et mauvaise santé mentale des soignants\nSuivant Article Suivant: Le handicap dans notre société


GBB : UR SAPRE PROGRAMM ! — Mignoned ar brezhoneg\nMignoned ar brezhoneg / Keleier / GBB : UR SAPRE PROGRAMM !\nDENEZ Prigent, Penn skritell Gouel Broadel ar Brezhoneg (GBB) d’an 8 a viz Even 2019 e Langoned\nU r gwir blijadur eo deomp, aozerien Gouel Broadel ar Brezhoneg, kemenn deoc’h e vo gwelet DENEZ Prigent e-kerzh gouel meur hor yezh. Evit an eilvet GBB “mod nevez” e Langoned e teuio neuze. Dalc’het e vo ar fest dibenn sizhun ar Pentekost, deus ar Gwener 7 a viz Even betek ar Sul 9 a viz Even 2019. A-viskoazh eo bet lakaet war wel gant ar festival an arzourien kar-o-yezh. DENEZ a labour hardi evit ar brezhoneg, un enor eo evidomp kaout anezhañ ganeomp neuze. Un dalvoudegezh vras e ro d’ar festival ivez. Faota deomp lakaat da glevet un arzour gwriziennet mat e sonerezh ar vro, met ivez gouest da vont war zu ar sonerezh a-vremañ. DENEZ zo ur den a stroll an dud tro dro d’e vod da gas ar c’han doare “chamanek”. E abadenn nevez, “Mil Hent”, a vesk tonioù elektronek hag akoustek, e-giz red e grouadennoù arzel abaoe an deroù m’eo brudet. Plijout a raio kement d’ar re yaouank tik gant an elektro, kement ha d’ar re goshoc’h plijet gant ar sonerezh akoustek. Ar from treuzkaset a-dreuz d’e sonerezh ne laosk den diseblant.\nGer ar programatour “Me, pezh a blija din gant sonerezh Denez ez eo pa zeer da riboulat e Brest, Naoned pe Roazhon : achuañ a rez en un “after” bennaket, ha bezañ zo atav deus DENEZ war ar playlistoù ! Ral ‘walc’h an arzourien a gan e brezhoneg zo deuet da benn d’ober o zoull ‘barzh kement endro zo tout. Deuet eo da vout ur gwir arouez pozitivel evit ar vrezhonegerien yaouank.”\nPrenañ bilhiji evit Gouel Broadel ar Brezhoneg\nArzourien e-touez ar re wellañ e bed ar sonerezh e Breizh ‘vo aze ivez\nAnvioù brudet all zo bet kadarnaet. Savet hon eus ar programm o tibab arzourien hag a gan e brezhoneg, hag a ra traoù evit hor yezh pe tud hag o deus un engouestl politikel e-keñver Breizh pe yezhoù bihan-niver er bed.\nKRISMENN da skouer a ginnigo e abadenn ‘N om gustumiñ deus an deñvalijenn” d’ar Gwener 7 a viz Even, berzh ‘noa graet e Trans Musicales 2017 !\nEvit al leurenn Kan’Noz d’ar Sadorn 8 a viz Even e vo STARTIJENN, steredennoù ar Fest-Noz ! Strollad engouestlet o tifenn kreñv ar brezhoneg, pouezus e oa o c’haout e kreiz ar gouel ! Ar raktres EBEN gant 3 c’hanerez AN TEIR, ar re o deus savet kanaouenn Ar Redadeg 2018, a ginnigo un abadenn hag a oa bet krouet e-pad Gouelioù Etrekeltiek an Oriant 2018. DOM DUFF, kaner rock eus Langoned, a lido e bladenn nevez d’ar Sadorn 8 da noz ivez.\nTrec’hourien an Taolioù-lañs paseet\nPal an taol-lañs eo dizoleiñ strolladoù hag a gan e brezhoneg, poellek eo neuze programmiñ ar re o deus gounezet betek bremañ ! UKAN, ar strollad ‘noa gounezet an Taol-lañs e 2017 a vo war al leurenn gant e son “pop-rock”. LUNCH NOAZH, trec’hourien 2011, a lako an holl da lammat e pep lec’h gant o sonerezh jazz, soul, sonerezh ar bed, d’ar Sadorn 8. An daouad EGIN, trec’hourien 2009, a sono an daou zevezh. TYTO ALBA, kaset gant ar ganerez Loeiza Beauvir he doa bet priz ar brezhoneg en Taol-Lañs 2011 …\nBugale ‘vo ivez war al leurenn ! D’ar Sul 9 e vo 300 anezho, BUGALE KREIZ BREIZH, o kanañ evit plijadur an holl. Da heul e vo ur Fest-Deiz gant meur a soner, deuet da seniñ tonioù broioù Breizh, gant KANT A GAN 2018 en o zouez ; kanaouennoù kanet ha rannet etre an holl e kentelioù pe stalioù kanañ e brezhoneg. Ar wech-mañ e vo lakaet war wel Bro-Leon ha Bro-Wened dreist-holl. PEVARLAMM, strollad a-feson heñchet gant ar soner Konogan An Habask, a liammo en un doare soutil sonerezh Breizh ha sonerezh ar bed. Hag evit klozañ ar gouel : ur Fest-Noz bras gant ar strollad FLEUVES, BEAT BOUET TRIO ha da heul un nozvezh SOUND-SYSTEM.\nDigor eo enskrivadurioù An Taol-lañs\nGant an Taol-Lañs e vo kroget ar fest d’ar Gwener 7 a viz Even. Kenderc’hel a ra al leurenn-lañs-mañ da ambrougañ strolladoù sonadeg a-vremañ kanet e brezhoneg. 2 rummad a vo ar wech-mañ : unan a-vicher hag unan amatourien. 2 loread a vo ar wech-mañ neuze. Kit e darempred gant an aozerien evit lakaat hoc’h anv (contact@mignoned.bzh) !\nEkoreizhiad ar brezhoneg bodet e-pad 3 devezh\nBourk Langoned ‘vo treuzfeurmet en un takad-bale e-pad an dibenn-sizhun-se. Ken liesseurt hag ar brezhoneg e vo ar gouel : meur a abadenn en hor yezh, atalieroù pleustrek evel ur masterclass skrivañ e brezhoneg ha kanañ pe yoga… Ur programm evit bugale a vo ivez, en o zouez KANEVEDENN d’ar sadorn 8/06, LONENED FUR HA FOLL d’ar sul 09/06. Digoust e vo ar mont e-barzh evit ar vugale a zo nebeutoc’h eget 12 vloaz. C’hoariva liesyezhek a vo kinniget ivez gant TEATR PIBA (sul 9), un abadenn c’hoariva pobl gant KANFARTED LANLEYA (sadorn 8) hag un dibab eus ar filmoù gwellañ e brezhoneg, istitlet e galleg (7, gant ar sevenerien hag un tabut da heul ar film), ur gêriadenn evit an niverel e brezhoneg, ur gêriadenn gant embannerien ha kevredigezhioù sevenadurel tro dro d’ar brezhoneg, taolioù-krenn ha tabutoù jubennet e galleg war eeun, c’hoarioù e brezhoneg, un “escape game”, ur c’hoari bras gant Sten Charbonneau, sirk, gouren, un tournamant mell-droad tredeoget e brezhoneg, ur gêriadenn gant artizaned, h.a. … Pedet e vo ivez prezidant ar gevredigezh EUSKAL MONETA da zisplegañ deomp penaos e vez graet gant ar moneiz lec’hel Eusko evit diorren implij ar yezh.\nAbaoe ar bloavezhioù 70 ez eus eus “Gouel Broadel ar Brezhoneg” ; douget gant frammoù a bep seurt, kevredigezhioù pe strolladoù politikel, GBB ‘neus bodet betek 10 000 den da skouer e Spezed e fin ar bloavezhioù 90. Un oadvezh all a zo gant ar stumm nevez e Langoned : douget ‘vez gant ar gevredigezh Mignoned ar brezhoneg evit an eil gwech ha kreizennet eo bremañ e Bro ar Roue Morvan, Kreiz-Kornog Breizh, e Langoned neuze. Ar gouel ‘neus c’hoazh ul liv a stourm gant arc’hadur kreñv ofisieladur ar brezhoneg ; e rekipe : bodañ bed ar brezhoneg e memes lec’h e-pad 3 devezh, “Planedenn hor yezh”. Kenaozet ‘vez ar gouel gant Mignoned ar Brezhoneg ha Bod Kelenn, ur gevredigezh eus Langoned.\nC’hoant ho peus da vezañ ‘barzh ar jeu ? Kit e darempred gant Mignoned ar Brezhoneg evit bezañ a-youl vat !\nEvit muioc’h a ditouroù, mont e darempred gant an aozerien : Kevredigezh Mignoned ar brezhoneg / contact(at)mignoned.bzh / 06.11.70.65.92 / www.gbb.bzh\nbrezhoneggouel broadel ar brezhonegLangoned


Tost da 4500 .bzh enrollet dija - .BZH - L'extension internet de la Bretagne\nTost da 4500 .bzh enrollet dija\nPemp miz goude m’eo bet lañset, ar .BZH, astenn Breizh, en deus tost da 4500 a anvioù domanioù enrollet dija.\nE-leizh a strollegezhioù a ra gantañ dija, evel Rannvro Breizh a zo he chomlec’h internet www.bretagne.bzh hiviziken, ha www.breizh.bzh ar stumm brezhonek anezhañ. Gant .bzh emañ ivez chomlec’hioù postel an 83 a guzulierien-rannvro hag an 3 900 a wazourien er C’huzul-rannvro.\nGant teir lizherenn, Breizh modern ha nevezus\nGant ar .bzh en em gav Breizh e-mesk an tiriadoù nevezus en Europa (Pariz, Elzas, Kembre, Londrez, Berlin, …) hag er bed a-bezh (Tokyo, Kebek, New York, …) o deus savet ur skeudenn vodern evito e-kreiz Internet ar bed dre grouiñ o astenn dezho. Rak diwar ar 1200 astenn nevez, tost da vat, emeur o lañsañ, 66 zo evit kêrioù pe rannvroioù a fell dezho ma vo gwelet gwelloc’h o ziriad hag o oberourien war ar web.\nOuzhpenn 400 anv miret gant strollegezhioù\nN’eo ket ar Rannvro ar strollegezh nemeti a ra gant ar .bzh. Miret ez eus bet ouzhpenn 400 anv domani gant strollegezhioù all. E-mesk re all, lec’hiennoù kumuniezh-kumunioù ar Poc’hêr, pe kêrioù evel Kemper, Gwened, Lannuon, Plougouloum, Logonna-Daoulaz, Pleveleg. Lorc’h zo enno o tiskouez o .bzh.


La Barberina gant Antoine Pesne\nTimbr e 1957\nTimbr e 1983\nBarbara Campanini, lesanvet la Barberina (a-wechoù La Barbarina), a oa ur gorollerez italian ganet e Parma d'ar 7 a viz Mezheven 1721 ha marvet e Barszów (Silezia Izel) d'ar 7 a viz Mezheven 1799.\n3 Oberennoù diwar he fenn\nE Parma eo e teskas koroll gant Fossano Rinaldi, ha koroll a reas e 1732 dirak Karl VI an Impalaeriezh Santel. En 1739 e oa 18 vloaz ha dañsal a reas e Pariz e-barzh Les Fêtes d'Hébé, c'hoarigan savet gant Rameau, pa oa ar c'horollerezed brudet Marie-Anne de Camargo ha Marie Sallé o vont kuit.\nGoude ez eas da Londrez, makorollas e Covent Garden ha da Zulenn. Distro e oa e Pariz e 1743. Pedet e voe da vont da Verlin gant ar roue Frederig II. Eno e labouras eus 1744 da 1748. A-raok mont avat ez eas da Venezia gant he fried-kleiz Stuart de Mackenzie, ma rankas arroue c'hoari warni evit ma teuje d'e vro. Pa erruas e Berlin e voe roet ur renk uhel dezhi hag ur gopr bras. Hervez a voe kontet e voe serc'h d'ar roue, e-touez meur a hini all. A-benn ar fin e timezas da Carl Ludwig von Cocceji, mab da Samuel von Cocceji, e 1749, hag anvet e voe he gwaz da gannad. Kuitaat a reas al leurinier e 1749, hag ar Pantaloncina a gemeras he lec'h. Dizimeziñ a reas e 1788. E 1789 e voe anvet da gontez. Legadiñ a reas hec'h arc'hant d'un ensavadur evit merc'hed paour eus an noblañs, a badas betek ar Brezel-bed kentañ.\nPoltredet eo bet gant Antoine Pesne ha Charles Van Loo.\nOberennoù diwar he fenn[kemmañ | kemmañ ar vammenn]\nUne étoile de la danse au XVIIIe : La Barbarina Campanini, 1721-1799, gant Jean-Jacques Olivier, 1910. Buhez ar gorollere.\nDie Tänzerin Barberina, ur film gant Carl Boese e 1920.\n↑ Un notenn zo diwar he fenn en embannadur envorennoù Casanova, 'Histoire de ma vie, Bouquins (1993, levrenn III, p. 1070) ma vije d'ar 7 a viz Mae .\n(fr) He buhez gant Henry Lyonnet, el lec'hienn SIEFAR.\nAdtapet diwar « https://br.wikipedia.org/w/index.php?title=Barbara_Campanini&oldid=1954037 »


Gouil Santéz Anna - an-overenn-santel\nAotrou Doué on Tadoù, choéjet ho-és Santéz Anna de lakad ér bed mamm ho Mab ;\nho pédein a hram én dé-man eid ma vo lidet hé gouél,\nplijet genoh rein deom ar salvedigezh ho-és grateit d'ho pobl.\nPennad tennet a livr Ben Sirah (44, 1.9a.10-15)\nMélam enta an dud oll-vrudet a oé or gourdadoù.\nBoud a zo tud ha ne vé ket dalhet chonj anehé;\nn'é ket lod an dud féal, n'é ket bet ankouéhet o oberoù a justis.\nO eurvad a bado ken pell èl o ligné,\no bugalé a zo dehé ur braù a héritaj.\nDerhel a hra o ligné de lézennoù an Emgleù, hag o bugalé, grès dehé, a zo chomet féal.\nDe virùikén é pado o ligné, ha jaméz ne vo diverchet o gloér.\nÉr peah éma bet douaret o horvoù,\nhag chomel a hrei biù o hanù eid an oll rummadoù.\nKontet a vé o furnezh ged ar pobloù, hag ar vodadeg a gan o méleudi.\nAn Aotrou Doué a rei deho tron David é dad\nGrateit en-dés an Aotrou Doué de Zavid :\nGwirioné ha ne zistroei ket a-ziàrnehi :\n“Un dén ganet ahanoh é\nA lakein àr ho tron.”\nRag an Aotrou Doué en-dés choéjet Sion,\nHa hoantet gobér énni é zemeurañs :\n“Chetu léh men diskuézh de virùikén,\nAr léh em-es hoantet chom énnoñ.”\nEno é lakein nerh David de gellidein,\nUr holeùenn a alumein eid me Mesi ;\nÉ éneberion a wiskein a véh,\nHag àrnehoñ é vleuei é gouronenn.\nKentél tennet a lihér Sant Paol d'an Hebréed (2, 4-9)\nMem breudér, ar fé a zo an asurañs gwellañ aveid ar péh a vér é espérein : diskoein a hra deoh éma gwir ar péh ne wéler ket. Én arbenn dehi éma bet gloestret tud an amzer gozh. Dré ar fé, sentuz d'ar galv en-doé kleùet, éh as Abraham de gaouid ur vro promètet dehoñ, hag éh ias én hent heb gouied é-menn éh ié. Dré ar fé, é chomas èl un estrañjour àr an douar promètet, én ur viùein édan ur lojeris lién àr-un-dro ged Izaag ha Jakob, kenhériterion ar mem promès, rag é oent é hortoz an ti diazéet mad, ijinet ged Doué ha saùet getoñ.\nDré ar fé, Sara, hi eùé, boud ma oé kozh, a reseùas ar gelloud de voud dougeréz, rag hi a gredas é komzoù an hani en-doé groeit ar promès dehi. Ha chetu perag, ag un dén hebkén, déja sammet ged ar gozhoni, é tas rummadoù tud ér bed, ken nivéruz èl stéred én néañv, ken stank èl an tréh àr ribl ar mor.\nÉr fé émant marùet oll, heb boud reseùet ar péh a oé bet grateit dehé, ha goudé neoah, er gwélet o-doé hag er saludet a bell\nLan ag ar Spered santél Anna asertijé Doué noz ha dé hag a hoerté ar honfortans de zoned eid pobl Izrael.\nAviél or Salvér Jézus-Krist revé Sant Maheu\nJézus a laré d'é zisipled : “Deoh-hwi éma reit de anaùein mistérioù Rouantelezh an néañv. Euruz ho taoulagad, pe welant, ho tiùskouarn, pe gleùant. Gwir é, m'er lar deoh, nag a brofeted, nag a dud just en-dés hoantet gwéled ar péh a wélet, ha n'o-dés ket er gwélet, kleùed ar péh a gleùet ha n'o-dés ket er hleùet.\nHo pédein a hram, Aotrou Doué ; plijet genoh degemér ar péh a gennigam deoh a-greiz kalon én dé-mañ ma lidam gouél Santéz Anna.\nGroeit deom kaouid perh ér bennoh grateit de Abraham ha d'é vugalé.\nPlijet é bet genoh, Aotrou Doué, é vehé bet ganet ho Mab unganet én ur familh ag an douar, eid ma tehé an dud, dré un eskemm bamuz, de voud ganet én-dro ag ho puhé-hwi ;\nreit, d'ar ré ho-és maget ged bara an néañv, d’an dé a lidam Santéz Anna, Mamm gozh ho Mab, boud santelleit ged ar Spered a hra anehé bugalé deoh.


Lizherenneg al lutun glas - Keit Vimp Bev\nKazhig-DuMe an hini eo\nDegemerStalLevrioùLevrioù 0-5 bloazLizherenneg al lutun glas\nHome / Levrioù / Levrioù 0-5 bloaz / Lizherenneg al lutun glas\nGant al levr-mañ e c’hello ar vugale hag o c’herent dizoleiñ gerioù nevez e brezhoneg. War pep pajenn, ul lizherenn ha meur a zresadenn kaer diwar awen C. Babonneau d’he skeudennaouiñ\nISBN: 978-2-86824-137-9 Rummad : Levrioù 0-5 bloaz Product ID: 1075\nGant al levr-mañ e c’hello ar vugale hag o c’herent dizoleiñ gerioù nevez e brezhoneg. War pep pajenn, ul lizherenn ha meur a zresadenn kaer diwar awen C. Babonneau d’he skeudennaouiñ. E-kreiz an oberenn e c’hello ivez al lenner c’hoari gant ar gerioù bet dizoloet gantañ.\nLemm eo tres Christophe Babonneau. Kalz a skeudennoù loened en deus savet evit ar skolioù brezhonek, ul labour aketus, ur bern munudoù ennañ. Meur a levr evit ar re yaouank skeudennaouet gantañ a zo bet embannet gant KVB ivez : Troioù-kaer Rouzig, Lizherenneg al lutun glas ha Dindan selloù Grallon. Hep disoñjal ar bannoù treset embannet en hor c’hazetennoù : Rouzig ha Naggeneen. Gant bed al lutuned ha gant ar Grennamzer eo dedennet bras hag an temoù-se eo a adkaver el labourioù kaset da benn gantañ, e-ti an embannadurioù Soleil da skouer.\n2010, 32 p., ment A4, golo kartoñs kalet\nRoit an ali kentañ war “Lizherenneg al lutun glas” Cancel reply


Blanca II Navarra - Wikipedia\nBlanca Trastámara hag Evreux, pe Blanca II Navarra (Olite, 1424 – 1464 Orthez), a oa infantez Aragon ha Navarra, hag infantez Kastilla dre zimeziñ (1440-1453).\nGanet e oa e 1424. Merc'h e oa da Blanca Iañ Navarra, infantez Navarra, ha da Juan II Aragon, dug Peñafiel, hec'h eil pried.\nE miz Eost 1425 e varvas he c'hoar henañ Juana, hag un toullad deizioù goude e varvas ivez he zad-kozh Carlos III Navarra el Noble. Anvet e voe he mamm Blanca Iañ Navarra da rouanez hag he zad da roue.\nEn 1427 e voe embannet gant he zad e oa he breur ha hi a oa pennhêred kurunenn Navarra.\nE miz Du 1436 e voe sinet en Toledo ar peoc'h entre Navarra ha Kastilla . Prometet e voe dorn Blanca, 12 vloaz neuze, da bennhêr Kastilha, an infant Enrique, hag e c'hallas Navarra adkavout ar c'hêrioù ha kestell kollet e-pad ar brezel.\nEn 1440 e voe euredet Blanca, 16 vloaz, da Enrique. Mont a reas ar verc'h yaouank gant he mamm Blanca, Rouanez Navarra, da Gastilla, betek Valladolid, ma voe graet an eured d'ar 16 a viz Gwengolo 1440,\nNe voe ket kaset an dimeziñ da benn avat. 13 vloaz goude, e 1453, e c'houlennas Herri ma vije torret an eured. Un enselladenn ofisiel a voe, hag embannet e oa gwerc'h Blanca. Torret e voe an eured gant ar pab dre ma oa bet huderezh o c'hoari ouzh ar roue da virout outañ a seveniñ e eured.\nKaset e voe Blanca d'ar gêr da Navarra, hag eno e voe bac'het gant he zud. Pa varvas he breur, Carlos Viana, en 1461, e voe embannet e oa Rouanez Navarra hervez ar reizh gant ar gostezenn enep-aragonat. Dleet e oa dezhi bout anvet Blanca II, met dre ma oa bac'het ne c'hallas ket difenn he gwirioù. Adalek 1462 e voe dindan evezh he c'hoar. Bugel ebet n'he doe.\nMervel a reas e miz Kerzu 1464. Kontammet e vije bet, pe gant he zad pe gant he c'hoar Leonor Foix .\nGoude he marv eo gant he c'hoar Leonor Foix ez eas he gwirioù. Honnezh a oa a-du gant o zad, Juan II, ha ne c'houlennas ar gurunenn nemet da varv hennezh e 1479.\n↑ Tiegezh Trastámara (en saozneg)\nAdtapet diwar « https://br.wikipedia.org/w/index.php?title=Blanca_II_Navarra&oldid=1855163 »


Sērā fuku - Wikipedia\nJapanadezed en eil derez o wiskañ ar Sērā fuku\nSērā fuku pe Sailor fuku (dilhad martolod) eo anv ul lifre skol voutin (japaneg : セーラー服 sērā-fuku) gwisket gant skoliadezed ar c'hentañ hag an eil derez e Japan. Degaset eo bet da Japan e 1921 gant Elizabeth Lee, anezhi renerez skol-veur Fukuoka Jo Gakuin (福岡女学院). Kemer a ra da batrom al lifre a veze implijet gant ar Morlu (Royal Navy) Breizhveuriat d'an ampoent. Tro he doa bet Elizabeth Lee da wiskañ al lifre-mañ hec'h-unan e-kerzh un eskemm etre studierien er Rouantelezh Unanet.\nTre evel lifre ar baotred (ar gakuran) eo heñvel a-walc'h ar Sērā fuku ouzh lifreoù milourel ar morlu. Peurliesañ ez a d'e ober un hiviz stag outi ur pezh dilhad chouk giz martolod (襟 eri), hag ur vrozh. Meur a stumm zo hervez ar c'houlz eus ar bloaz, ma kemm hirder ar milginoù ha danvez an dilhad. Skoulmet e vez ur seizenn war ar bruched dre ul lagadenn stag ouzh an hiviz. Meur a seurt seizenn zo, en o zouez seurtoù kravatennoù, pe lienennoù. Al livioù pennañ eo ar glaz martolod, ar gwenn, ar griz hag an du\nA-wechoù e seller ouzh al loeroù hag ar botoù evel ouzh tammoù eus al lifre met ket atav. Gwenn pe glas martolod eo al loeroù peurliesañ tra m'eo du pe gell ar botoù. Ha pa ne vefent ket erbedet gant al lifre e vez implijet loeroù floj gant ar merc'hed diouzh ar c'hiz alies.\nTalvoudegezh sevenadurel[kemmañ | kemmañ ar vammenn]\nUr sell melkonius a daol ar studierien gozh war o Sērā fuku peurliesañ. Degas a ra da soñj dezho eus amzerioù didrubuilh a-walc'h o yaouankiz peurgetket. Stank e c'haller gwelet dilhad treuzwikañ mod Sērā fuku gant an dud da-geñver gouelioù a bep seurt pe evit Kala-goañv. Gwerzhet e vez ar Sērā fuku er stalioù dilhad penn-da-benn Japan.\nDre ma vez sellet ouzh ar Sērā fuku evel ouzh ur fetich e vez marc'hatet dilhad eildorn da werzhañ dre stalioù underground anvet burusera. Diaesoc'h eo en ober bremañ abalamour d'ur c'hemm zo bet el lezenn war ar poent-se.\nEvit pennoù yaouank zo ez eo lifre-se arouez ar sentiñ ha klask a reont degas kemmoù ennañ a-benn gallout ezteurel o hiniennelezh. Evit se e c'haller berraat pe hiraat ar vrozh, troñsañ ar milginoù, kuzhat takonoù pe badjoù dindan an dilhad chouk, hag all. En dekvedoù tremenet ez eus bet degemeret stummoù dilhad Sērā fuku livek-kenañ gant yaouankizoù zo ha gant bagadoù feuls marc'houarnerien Bousouzoku\nC'hoari a ra ar Sērā fuku a-gevret gant lifreoù skol all ur roll a bouez er sevenadur otaku hag e patrom revel faltaziet Japaniz evel m'en diskouez an niver bras-kenañ a dudennoù en o lifre en tresadennoù-bev, er mangaoù hag en dōjinshioù. Setu aze un nebeud skouerioù :\nAn dresadenn-vev vrudet Sailor Moon, m'eo gwisket an holl dudennoù gant ul lifre Sērā fuku p'en em dreuzfurmont e gouronezed.\n"Sailor Fuku o Nugasanaide" a oa ur ganaouenn gant Onyanko Club he doa graet berzh er bloavezhioù 1980.\nAn heuliadoù skinwel ha sinema brudet Sukeban Deka a laka war wel fellerezed yaouank.\nKagome Higurashi, c'hoarierez InuYasha, gwisket peurliesañ gant Sērā fuku.\nLifre skol Japanat\nAdtapet diwar « https://br.wikipedia.org/w/index.php?title=Sērā_fuku&oldid=1818729 »\nKemmoù diwezhañ degaset d'ar bajenn-mañ d'an 7 Gen 2019, da 22:28.


Levr "Désobéir pour la langue bretonne" — Boutik Mignoned ar brezhoneg\nBoutik Mignoned ar brezhoneg / Levr « Désobéir pour la langue bretonne »\nLevr « Désobéir pour la langue bretonne »\nAr vrezhonegerien gouest da lenn al linennoù-mañ o deus bet klevet komz diwar-benn Ai’ta! kredapl-bras. Ouzhpenn istor ar strollad kontet e galleg e kavfet el levr-mañ kalz a destenioù skrivet gant meur a stourmer e brezhoneg. Un dra vat eo, a gav deomp, e chomfe ur roud eus al labour hon eus kaset da benn. Nag a amzer hag a nerzh hon eus kollet ni holl, Bretoned kar hor yezh, abalamour ma ne oa ket bet legadet deomp ar binvioù savet gant ar rummadoù emsaverien en hor raok, nag an anaoudegezh eus o istor zoken ! Ra vezo talvoudus al levr-mañ eta d’an holl re a fell, eveldomp, ma chomo bev ar brezhoneg !\nSkrivet eo bet al levr Désobéir pour la langue bretonne gant stourmerien strollad Ai’ta!, a-benn kontañ istor ha buhez ar strollad. Displeget e vez an dibab d’ober gant an disentidigezh keodedel ha difeulz evit bezañ klevet. Ne vir ket outo da vezañ kaset dirak al lezioù-barn avat ! Un toullad testenioù a zo da zizoleiñ, ha maget e vez ar preder war ar mod da adperc’hennañ ur yezh hag ur sevenadur gwallgaset. Gant al levr-mañ e tegaser da soñj ivez ez eo hon unan e c’hounezimp ar gwir d’ober gant hor yezh !\nOberourien: Stourmerien Ai’ta !\nRakskrid: Hervé Bihan\nGoudeskrid: Ronan Ar C’hoadig\nEmbanner: Yoran Embanner\nSkigner: Coop Breizh\n128 pajenn e liv penn-da-benn\nMent: 19×24 cm\nYezho(où): Brezhoneg, Galleg\nDanvez: Buhezskrid, Istor, Keleier, Politikerezh\nDeiziad embann: 03/2016\nEAN 13: 9782916579726